Όλα διαφορετικά μεταξύ τους για να επιλέξεις όποιο σου ταιριάζει\nin Νησιά του Αιγαίου, Στερεά Ελλάδα\nΞεκινώντας από την Αθήνα για μια μονοήμερη εκδρομή, δε θες ούτε να κάνεις πάρα πολλά χιλιόμετρα ούτε να ταλαιπωρηθείς. Σκοπός είναι να φτάσεις νωρίς ώστε να έχεις όλη τη μέρα μπροστά σου. Επίσης κατά την επιστροφή, μπορεί να είσαι ελαφρώς κουρασμένος οπότε και πάλι το ιδανικό είναι να μην οδηγείς για ώρες. Η Εύβοια είναι ένας προορισμός που προσφέρει αυτό αλλά και ακόμη περισσότερα. Θα περάσεις μια όμορφη μέρα σε ένα ορεινό ή παραθαλάσσιο χωριό. Θα πιεις τον καφέ σου με όμορφη θέα και θα βρεις και καλό φαγητό. Θα περπατήσεις σε όμορφα μονοπάτια και θα χαλαρώσεις σε παγκάκια με θέα.\nΔες τέσσερα χωριά που μπορείς να πας εύκολα και να περάσεις καλά…\nΈνα πανέμορφο καταπράσινο χωριό περίπου 100 χιλιόμετρα μακριά από την Αθήνα. Η Στενή Ευβοίας είναι χτισμένη σε υψόμετρο 440 μέτρων στις παρυφές της Δίρφυς. Πρόκειται για ένα από τα πιο φημισμένα χωριά της Εύβοιας και όχι άδικα. Η κοντινή του απόσταση από την Αθήνα, μάλιστα, το κάνει ιδανικό προρισμό για μονοήμερες εκδρομές. Εκεί θα ανακαλύψεις νέα μέρη και νέες εικόνες. Θα σε ενθουσιάσει η μυρωδιά του δάσους της Δίρφυς. Θα απολαύσεις τον καφέ σου στην πλακόστρωτη πλατεία και τα παραδοσιακά καφενεία. Θα θαυμάσεις τη θέα των αμφιθεατρικά χτισμένων σπιτιών και θα ξεφύγεις σε μια ορεινή, χαλαρή και όμορφη ατμόσφαιρα. Η Στενή Ευβοίας φημίζεται και για το καλό φαγητό της. Διάλεξε μια ψηασταριά πάνω από τη ρεματιά, στη σκιά του πλατανόδασους. Μην ξεχάσεις να επισκεφτείς και τη φημισμένη πηγή «βρύση του γιατρού», σε μια τοποθεσία μέσα σε πλατάνια και τρεχούμενα νερά.\nΈνα χωριό παραθαλάσσιο αλλά πανέμορφο όλες τις εποχές του χρόνου. Χρειάζεσαι περίπου δύο ώρες για να φτάσεις από το κέντρο της Αθήνας. Η Λίμνη είναι χτισμένη αμφιθεατρικά και ξεχωρίζει για τα γραφικά καλντερίμια της. Ενδείκνυται, μάλιστα, για ρομαντικές εξορμήσεις παντός καιρού. Περπατώντας στη Λίμνη νιώθεις σαν να βρίσκεσαι σε νησί. Θα συναντήσεις κτίρια σε νεοκλασική αρχιτεκτονική και θα απολαύσεις τον καφέ και το φαγητό σε ένα από τα δεκάδες μαγαζιά δίπλα από τη θάλασσα. Εκτός από το καλοκαίρι που έχει πολύ κόσμο ιδανική εποχή είναι και η άνοιξη. Ο χειμώνας έχει πάλι άλλη γοητεία. Σε απόσταση 25 χιλιομέτρων, οι καταρράκτες του χωριού Δρυμώνας είναι το must to see σημείο ειδικά αν είσαι φυσιολάτρης.\nΣέτα, Κεντρική Εύβοια\nΠάμε στα ορεινά, τώρα, και στο χωριό Σέτα. Είναι ένα χωριό αληθινό στολίδι. Θα φτάσεις εκεί διανύοντας μια απόσταση 128 χιλιομέτρων από την Αθήνα. Βρίσκεται φωλιασμένο στις νότιες πλαγιές του όρους Ξηροβουνίου στα 800 μέτρα υψόμετρο. Η γραφική Σέτα με τα πετρόχτιστα σπιτάκια της, τις φυσικές πηγές που βρίσκονται διάσπαρτες εδώ, αλλά και το ομώνυμο της σπήλαιο στη θέση Λάμνα προσφέρεται για εξορμήσεις παντός καιρού σε υπέροχο φυσικό φόντο. Μην ξεχάσεις να πας και μέχρι την Άνω Σέτα. Θα βρεθείς μπροστά σε μια έκπληξη. Εκεί είναι χτισμένο ένα υπαίθριο θέατρο το οποίο είναι αντίγραφο του αρχαίου θεάτρου της Επιδαύρου.\nΨαχνά, Κεντρική Εύβοια\nΑκόμη ένα πολύ γνωστό χωριό στην Εύβοια μόλις 12 χιλιόμετρα βόρεια από την πόλη της Χαλκίδας. Ο λόγος για τα Ψαχνά που βρίσκονται χτισμένα ανάμεσα σε καταπράσινους λόφους αλλά και κοντά από τη θάλασσα. Τα Ψαχνά μαγεύουν τον επισκέπτη με τη φυσική ομορφιά τους. Τα Ψαχνά που στην πραγματικότητα είναι μεγάλο χωριό ή καλύτερα κωμόπολη έχει όλα όσα θες για μια όμορφη μονοήμερη εκδρομή. Ένα κατάφυτο και παραδοσιακό περιβάλλον, φιλόξενοι κάτοικοι και καλό φαγητό. Η μέρα σου θα περάσει πολύ ευχάριστα είτε πας με φίλους είτε με οικογένεια. Και κάποια στιγμή στο μέλλον θα τα ξαναεπισκεφθείς.\nΠηγή εξωτερικής φωτογραφίας: Στενή Ευβοίας – Steni Evias\nετικέτες: ΑθήναάνοιξηΕύβοιαΛίμνημονοήμερη από ΑθήναΣέταΣτενήφθινόπωροχειμώναςΨαχνά


«Θέλω να πάρουν οι θεατές δύναμη και κουράγιο» | Η Εφημερίδα των Συντακτών\nΗ διάσημη χορεύτρια και χορογράφος Λίντα Καπετανέα, καλλιτεχνική διευθύντρια του Διεθνούς Φεστιβάλ Χορού Καλαμάτας\nΜΟΥΣΙΚΗ - ΧΟΡΟΣ ΕΝΤΥΠΗ ΕΚΔΟΣΗ 16.07.2018, 21:00\nΦοράει το μαύρο μακό με τον λογότυπο του φεστιβάλ, 24KDF. Ομορφη, λεπτή και γυμνασμένη, θα μπορούσε αν ήθελε να τραβάει πάνω της όλα τα βλέμματα, όπως ξέρει και τα κερδίζει τόσα χρόνια πάνω στη σκηνή. Η διάσημη χορεύτρια και χορογράφος Λίντα Καπετανέα απολαμβάνει, όμως, αυτές τις μέρες τον νέο της ρόλο, της καλλιτεχνικής διευθύντριας του Διεθνούς Φεστιβάλ Χορού Καλαμάτας.\nΗ 24η διοργάνωση ξεκίνησε την Παρασκευή με κέφι, επισημότητες και κόσμο. Αυτός είναι που μετράει. Σε όσες παραστάσεις προλάβαμε να πάμε το πρώτο τριήμερο, γινόταν το αδιαχώρητο. Η κρίση, μετά την παραίτηση της Βίκυς Μαραγκοπούλου, της γυναίκας που το διηύθυνε επί 21 χρόνια και το ανέδειξε, αλλά και της διαδόχου της, Κατερίνας Κασιούμη, φαίνεται ότι ξεπερνιέται. Αν και είναι πολλά τα επίπεδα στα οποία παίζεται το παιχνίδι, με το καλλιτεχνικό στον κυρίαρχο ρόλο, φτάνει, φυσικά, να έχει η Λίντα Καπετανέα την απαραίτητη ηρεμία και στήριξη.\nΟι επιλογές της, που θα ξεδιπλωθούν επί δέκα μέρες, συνδυάζουν νέα, σχετικά άγνωστα στην Ελλάδα σχήματα, αλλά και μεγάλα ονόματα – ο Γιόζεφ Νατζ βρίσκεται ήδη στην Καλαμάτα, αν και η παράστασή του «penzum» είναι την επόμενη Παρασκευή, κυκλοφορεί παντού μοναχικός, ενώ στο φουαγέ του Μεγάρου Χορού η έκθεση φωτογραφίας του τραβάει τα βλέμματα.\nΚι αν η Compania Sharon Fridman με την «Ελεύθερη πτώση» της δεν είχε ίσως το χορευτικό μέγεθος (παρά τα φωτιστικά της εφέ) για να κρατήσει το βάρος μιας πρεμιέρας, η γκροτέσκα, ανησυχητική και τρομαχτική παράσταση «Transfiguration» του Olivier de Sagazan, που με πηλό, χρώματα, νερό, άχυρο, αγωνία και έμπνευση μετέτρεπε τον εαυτό του, κεφάλι και σώμα, σε ζωντανό γλυπτό, ενθουσίασε. Ακόμα και η πιο εσωστρεφής εκδοχή του break dancing που έχουμε δει ποτέ, το «Home» του Akira Yoshida, στη σκηνή της κεντρικής πλατείας, μάζεψε πολύ κόσμο, 7 το απόγευμα, κάτω από έναν καυτό ήλιο.\nΕνώ οι δύο χθεσινές παραστάσεις της ομάδας Ultima Vez του σταρ Βιμ Βαντεκέιμπους, μέντορα της διευθύντριας, δεν φοβήθηκαν ούτε τον τελικό του Μουντιάλ – άλλωστε οι ποδοσφαιρόφιλοι είχαν προσέξει να βγάλουν εισιτήριο για τη βραδινή.\nΗ Λίντα Καπετανέα απάντησε με σιγουριά σε λίγες ερωτήσεις. Ακόμα και στο θέμα των σχέσεών της με τη δημοτική αρχή. Ζήτησε άραγε εγγυήσεις πριν αναλάβει τη θέση;\n«Δεν ζήτησα εγγυήσεις», μας λέει. «Αυτό που ανέλαβα είναι η ευθύνη της καλλιτεχνικής διεύθυνσης του Φεστιβάλ. Εχω τη στήριξη του δημάρχου. Το Φεστιβάλ είναι σάρκα από τη σάρκα της πόλης και συνεπώς δεν μπορεί κανένας καλλιτεχνικός διευθυντής να κάνει τη δουλειά του αν δεν έχει κατ’ αρχάς τη στήριξη του δημάρχου και όλων των προσώπων από τα οποία περνάει το Φεστιβάλ. Ούτε αν δεν στηρίξουν αυτή την επιλογή οι πολίτες της Καλαμάτας. Αν δεν σε δεχτεί η πόλη, αργά ή γρήγορα θα γίνεις ξένο σώμα».\n• Είστε χορογράφος και χορεύτρια με καθαρή προσωπικότητα και απόψεις. Θα βλέπουμε πιο πολλές παραστάσεις από αυτές που εσείς αγαπάτε ή προσανατολίζεστε σε ένα πλουραλιστικό φεστιβάλ;\nΤο Φεστιβάλ έχει πλούτο εικόνων και παραστάσεων. O Sagazan, η Τζένη Αργυρίου, o Josef Nadj, o Anton Lachky, o Sharon Fridman, οι Circoncentrique, ο Vandekeybus, οι Slovaks είναι τόσο διαφορετικοί μεταξύ τους! Δεν είναι η Λίντα Καπετανέα. Είναι όμως καλλιτέχνες που εκτιμώ βαθύτατα. Και θέλω να καλώ καλλιτέχνες που εκτιμώ. Δεν έφτιαξα όμως το πρόγραμμα σύμφωνα με τυχαίες επιλογές από το προσωπικό μου γούστο, αλλά κυρίως σύμφωνα με το θέμα στο οποίο εστιάσαμε, τις δυνατότητες του ανθρώπινου σώματος. Ολο το Φεστιβάλ ως ενιαίο έργο τέχνης κινείται με αυτό το θέμα.\n• Ποιο στοίχημα βάζετε κυριως φέτος;\nΝα γίνει κουβέντα γύρω από τον χορό. Θέλω κάποια παιδιά να πουν: «Αυτό θέλω να γίνω όταν μεγαλώσω». Πάρα πολλά παιδιά μού είπαν ότι ξεκίνησαν χορό επειδή με είδαν να χορεύω. Δεν θέλω να βγουν από το θέατρο οι θεατές και να μιλάνε μόνο για τη δραματουργία του έργου. Θέλω να συγκινηθούν, να γελάσουν. Θέλω κάτι να μετακινήσω στην ψυχή τους, στη ζωή τους. Να τους επηρεάσω θετικά, να πάρουν δύναμη και κουράγιο. Αλλιώς δεν έχει για μένα αξία να βρίσκομαι σε αυτή τη θέση.\n• Ποιο θεωρείτε το σημαντικότερο πρώτο σας λιθαράκι;\nΠολύ σημαντικό θεωρώ το εκπαιδευτικό πρόγραμμα, λόγω των καλεσμένων του και του τρόπου που είναι στημένα τα σεμινάρια. Εξίσου σημαντικές θεωρώ τις παραστάσεις στον δημόσιο χώρο καθώς και το ότι υπάρχει παράσταση για όλη την οικογένεια, δηλαδή για τα παιδιά, θεατές ή καλλιτέχνες του μέλλοντος. Σημαντικό θεωρώ το ότι φέρνουμε στην κεντρική σκηνή street dance/freestyle/animation από τους σπουδαιότερους καλλιτέχνες στον κόσμο, γιατί αυτή η κίνηση έχει επηρεάσει βαθιά τον σύγχρονο χορό και είναι ένα από τα πιο ζωντανά στοιχεία της σύγχρονης αστικής κουλτούρας. Επίσης ότι το Φεστιβάλ στηρίζει ως συμπαραγωγός όλες τις ελληνικές ομάδες που εμφανίζονται στο Μέγαρο.\n• Εχετε σχεδόν λυμένο το οικονομικό σας πρόβλημα; Οι ενδιαφέρουσες εξαγγελίες του αναπληρωτή υπουργού Οικονομίας και Ανάπτυξης, Αλέξη Χαρίτση, σας έχουν καθησυχάσει εντελώς;\nΑς μην ξεχνάμε ότι στο παρελθόν το Φεστιβάλ είχε τουλάχιστον διπλάσιο προϋπολογισμό. Το οικονομικό ποτέ δεν είναι λυμένο, αλλά δεν είναι και το απόλυτο ζητούμενο. Η καλλιτεχνική ποιότητα είναι το ζητούμενο. Απλά έχει συμφωνηθεί ένα χρηματοδοτικό πρόγραμμα τριετίας που, για τα δεδομένα της χώρας, είναι ευτύχημα και μας δίνει τη δυνατότητα ενός στοιχειώδους σχεδιασμού. Καταβάλλεται παράλληλα πολύ μεγάλη προσπάθεια για χορηγίες, χωρίς τις οποίες θα υπήρχε ακόμα μεγαλύτερη ανασφάλεια.\nΟι πόροι του Φεστιβάλ δεν είναι υπόθεση μόνο του υπουργείου Ανάπτυξης. Υπάρχει το ΥΠΠΟΑ και ο Δήμος Καλαμάτας. Αυτό που έχει συμβεί είναι ότι όλοι όσοι είναι στο τιμόνι της διοίκησης έχουν κάνει τη δουλειά τους και μπορούμε σήμερα να έχουμε ένα τέτοιο Φεστιβάλ. Το οικονομικό επίσης έχει να κάνει και με τη διαχείριση. Για φέτος, πρώτη φορά, επενδύσαμε σε αγορά μέρους του τεχνικού εξοπλισμού ώστε να μη χρειάζεται να τον νοικιάζουμε κάθε χρόνο.\nΛίγο διαφορετικός ξανάρχεται στην Ελλάδα, για το 23ο Διεθνές Φεστιβάλ Χορού Καλαμάτας, ο πιο πολιτικοποιημένος, ίσως, Γάλλος χορογράφος Ρασίντ Ουραμντάν. Κατ’ αρχήν, δυστυχώς, δεν χορεύει ο ίδιος. Κι έπειτα το...


ΣΥΝΕΝΤΕΥΞΗ | Θεοδόσης Πελεγρίνης: «Αν είχα την δυνατότητα να ζήσω απ΄την αρχή, δεν θα άντεχα να ζήσω την ίδια» | Enallaktikos.gr\nΘεοδόσης Ν. Πελεγρίνης: « Αν είχα την δυνατότητα να ζήσω απ΄την αρχή, δεν θα άντεχα να ζήσω την ίδια»\nΕίναι εφικτό να εναρμονιστεί η τέχνη με την φιλοσοφία και την πολιτική σήμερα, υπό την έννοια ότι η τέχνη μπορεί να παράξει φιλοσοφία και πολιτική, ενώ δεν συμβαίνει το αντίθετο;\nΟ ρόλος της τέχνης, όπως και της φιλοσοφίας, δεν είναι να μας πει τι ισχύει στην πραγματικότητα, αλλά να μας υποδείξει πώς αλλιώς θα μπορούσαν να είναι τα πράγματα ή πώς θα έπρεπε να είναι τα πράγματα. Υπ’ αυτήν την έννοια, είναι σαφές με ποιο τρόπο η τέχνη, ή η φιλοσοφία, μπορεί να επηρεάσει την πολιτική: να της υποδείξει άλλους, δυνατούς δρόμους, άλλες διεξόδους που θα μπορούσε να ακολουθήσει αυτή. Η πολιτική μπορεί βέβαια να μην ταυτίζεται με την τέχνη, αλλά προσφέρεται ως υλικό για να παραχθεί τέχνη. Ο καλλιτέχνης μπορεί να μεταχειριστεί θέματα από την πολιτική έτσι, ώστε, παράγοντας τα έργα του, να μας δώσει μια άλλη εικόνα της πολιτικής, διαφορετική από εκείνη που ισχύει στην πραγματικότητα τώρα.\nΈχετε την πεποίθηση πως η φιλοσοφία και το θέατρο είναι χώροι συγγενικοί και συμπληρωματικοί. Επί έξη χρόνια ανεβάζατε την φιλοσοφία στην Σκηνή του Μεγάρου Μουσικής. Την ίδια περίοδο και λίγους μήνες μετά, ανεβήκατε ο ίδιος στην σκηνή...αντισυμβατικά με τα κλισέ που μας περιβάλουν θα έλεγα. Τι ήταν αυτό που σας κίνησε το ενδιαφέρον να γίνεται παραγωγός θεατρικών έργων και λίγο ηθοποιός τότε, με το δεδομένο ότι ο κόσμος ήξερε τον Πελεγρίνη, ως καθηγητή στο Πανεπιστήμιο. Ποια εσωτερική ανάγκη απελευθέρωσε το υποκριτικό ταλέντο του σεβάσμιου καθηγητή, κοσμήτορα, πρύτανη, του επιστήμονα, τα οποία αγνόησε κι έκανε το άλμα;\nΤα πράγματα είναι έτσι όπως τα περιγράψατε: επιλογές, δοκιμές, άλματα. Νομίζω όμως ότι ο κόσμος εξακολουθεί ακόμη να με ξέρει ως καθηγητή φιλοσοφίας του Πανεπιστημίου Αθηνών, παράλληλα προς τις άλλες δραστηριότητές μου. Το ένα δεν αναιρεί το άλλο. Τώρα ως το ποια ανάγκη με οδήγησε να ανέβω στην σκηνή …, τι να σας πω. Ξέρω απλώς ότι ένιωσα την ανάγκη αυτή. Δεν το ψάχνω –όπως πολλά πράγματα στην ζωή μου. Απλώς συναντιέμαι μαζί τους και ακολουθώ το ένστικτό μου.\nΕίναι πρόκληση για σας το σανίδι;\nΚαι για ποιον δεν θα μπορούσε να είναι. Το ζητούμενο είναι αν, ανεβαίνοντας στην σκηνή, μπορείς να το αντέξεις. Το να καταγίνεις στο θέατρο ως σκηνοθέτης ή ως συγγραφέας, με οποιαδήποτε τέλος πάντων άλλη ιδιότητα που δεν απαιτεί την φυσική σου παρουσία μπροστά στα μάτια του κοινού, είναι, εφόσον διαθέτεις κάποιο ταλέντο, παρά τις όποιες δυσκολίες, ανεκτό. Το να εμφανιστείς όμως επί σκηνής είναι μια δοκιμασία που δεν μετριέται. Θάνατος. Ένας θάνατος που περιμένεις να σε πάει στην κόλαση ή στον παράδεισο.\nΟ κινηματογράφος δεν σας συγκινεί;\nΑν εννοείτε ως θεατή, ναι βέβαια, αν και υπάρχουν άλλες μορφές της τέχνης –η λογοτεχνία, το θέατρο ή ο χορός– πουμε συγκινούν περισσότερο. Αν εννοείτε αν με συγκινεί ο κινηματογράφος ως δημιουργό, ασφαλώς και θα με συγκινούσε αν ήμουν σκηνοθέτης. Ο σκηνοθέτης στον κινηματογράφο είναι ο κυρίαρχος άρχων.\nΘα ήθελα να σχολιάσετε το φετινό θεατρικό γεγονός, ότι αυτόν τον χειμώνα στην Αθήνα, εν μέσω οικονομικής κρίσης, ανέβηκαν 1.500 παραστάσεις.\nΕπιτέλους μια αχτίδα αισιοδοξίας στην καταχνιά της ολόπλευρής κρίσης που διέρχεται η χώρα μας.\nΕίναι βέβαιο πως θα μπορούσατε να κάνετε διατριβή για το θέατρο (αν δεν την έχετε κάνει ήδη). Τι είναι αυτό που σας ενθουσιάζει και τι αυτό που θα επιδεχόταν βελτιώσεων.\nΜια διατριβή –μια διδακτορική διατριβή, αυτό νομίζω εννοείτε- για το θέατρο είναι μια επιστημονική δουλειά, όπως μια διατριβή στα μαθηματικά, στην φιλοσοφία. Είναι το πρώτο βήμα για να μπεις στον χώρο όπου σκοπεύεις να διατρίψεις. Αυτή η πρώτη στιγμή δεν μπορεί παρά να σε γεμίζει ενθουσιασμό. Από κει κι ύστερα χρειάζεται πολύς δρόμος για να τον διατρέξεις τον χώρο αυτόν της διατριβής σου. Αυτός ο μακρύς δρόμος είναι φυσικό να σου επιφυλάσσει πολλές ευχάριστες και πολλές δυσάρεστες εμπειρίες. Κουράγιο και κούραση. Στο χέρι σου, να τις χειριστείς έτσι ή αλλιώς, προς προαγωγή σου η για την καταστροφή σου. Το αν οι χειρισμοί σου αυτοί θα είναι επιτυχείς ή όχι δεν εξαρτάται από σένα. Οι συνθήκες σχεδόν πάντα μας ξεπερνούν. Πρέπει, όμως, αν και οι ελπίδες να επιτύχεις είναι μηδαμινές, να προσπαθείς. Αλλιώς, δεν έχεις καμιά απολύτως τύχη να πετύχεις, να βελτιώσεις τα πράγματα.\nΣυνεργασία με τον Καζάκο, το Πιατά κι άλλους. Σε λίγες ημέρες στο Ίδρυμα Θεοχαράκη θα δούμε την «Αυτοβιογραφία» σας. Έχετε τον πρωταγωνιστικό ρόλο. Πως ήταν η συνεργασία σας με τους υπόλοιπους ηθοποιούς της παράστασης;\nΔυο ονόματα που παραπέμπουν σε δυο από τα κορυφαία πρόσωπα του θέατρου μας –και όχι μόνο. Ο Καζάκος και ο Πιατάς δεν μόνο μεγάλοι ηθοποιοί. Είναι επίσης άνθρωποι υψηλού επιπέδου με ιδέες, με ευαισθησία για τον άνθρωπο και αγωνία για την κοινωνία στην οποία βρεθήκαμε ριγμένοι και την οποία είμαστε υποχρεωμένοι να υποφέρομε. Νιώθω δωρεά την ευκαιρία που μου δόθηκε όχι μόνο να γνωρίσω τον Καζάκο και τον Πιατά, αλλά και να συνεργαστώ μαζί τους. Όσον αφορά στους ηθοποιούς της παράστασης «Αυτοβιογραφία» νιώθω ευγνώμων που δέχθηκαν να συνυπάρξω επί σκηνής μαζί τους –και δέος, το ίδιο δέος που βιώνω όταν συναντώ έναν ηθοποιό.\nΗ Άννα Σωτρίνη, κάλυψε σκηνοθετικά την θεατρική σας «Αυτοβιογραφία». Της προτείνατε συνεργασία γιατί εκτιμάται την δουλειά της ή γιατί δίνεται βήμα σε νέους σκηνοθέτες;\nΑΠ. Κατ’ αρχάς, δεν πρόκειται για νέα σκηνοθέτιδα. Η Κυρία Άννα Σωτρίνη είναι σκηνοθέτις έμπειρη –και έμπυρη, μπορώ ύστερα από την ως τώρα συνεργασία να πω, έμπυρη από το πυρ, την φωτιά, με μια λέξη φλογερή, σπύρτο. Πέραν αυτού, είδα πρόσφατα το «Μπλοκ Ιχνογραφίας», σε κείμενα του Κώστα Καρτελιά, που σκηνοθέτησε, το οποίο μου άρεσε όλως ιδιαιτέρως. Γενικώς, όμως, θα έλεγα ότι έχω ευαισθησία στους νέους και, όποτε μου δίνεται η ευκαιρία, τους στηρίζω. Σκέπτεσθε τι έγκλημα είναι να κλείσεις τον δρόμο σε έναν νέο που θα άξιζε να προχωρήσει; Μπορεί να βοηθήσεις βέβαια έναν νέο, κι αυτός να αποδειχθεί τελικά ότι δεν αξίζει. Και λοιπόν; Μικρό το κακό.\nΤα σκηνικά και τα κοστούμια, τα επιμελήθηκε η γυναίκα του γιού του Αιμίλιου Βεάκη. Σημαίνει κάτι για σας ότι και την παράσταση και τους ηθοποιούς σας ντύνει, η Πάγια Μουστάκη Βεάκη;\nΔεν είναι μόνο το όνομα «Βεάκη» που προκαλεί –κατά θετικό τρόπο. Είναι το ίδιο το πρόσωπο που σε υποχρεώνει να σκύψεις σεμνά μέσα σου και να υποκλιθείς μπροστά της –μπροστά στην Πάγια Μουστάκη –Βεάκη.\nΑν ξαναγραφόταν η ζωή σας από την ώρα μηδέν, ποιες επιλογές θα κάνατε;\nΘα έκανα, ή μάλλον θα προσπαθούσα να κάνω,εκείνες τις επιλογές που θα μπορούσα να κάνω στην ζωή που έζησα ως τώρα και δεν τις έκανα. Να δω έτσι πώς αλλιώς θα μπορούσε να ήταν η ζωή μου. Δεν θα άντεχα να ζήσω την ίδια ζωή. Θέλω να πιστεύω ότι μετέχω της τέχνης, της οποίας το απαραίτητο συστατικό είναι ο αιφνιδιασμός, να βρίσκεσαι πάντα μπροστά στο απρόσμενο, αν επιλέγεις δίχως να ξέρεις πού θα σε πάει η επιλογή σου.\nΜετά την « Αυτοβιογραφία» τι άλλο να περιμένουμε;\nΑΠ. Ο φόβος ότι το τέλος μπορεί αν επέλθει ανά πάσαν στιγμή με διακατέχει χρόνια τώρα. Ήθελα πάντα κάτι να υπάρχει πίσω μου, που, πού ξέρεις, μπορεί κάποιος να το πιάσει από κάτω. Θέλω να πω ότι η πορεία μου δεν τελειώνει με την «Αυτοβιογραφία». Υπάρχουν πράγματα δικά μου –έτοιμα. Αξιόλογα ή μη, υπάρχουν πάντως –έτοιμα.\nΔιαβάστε επίσης: Η «Αυτοβιογραφία» του Θεοδόση Πελεγρίνη σε σκηνοθεσία Άννας Σωτρίνη στο Ίδρυμα Β και Μ Θεοχαράκη\nΆννα Σωτρίνη, αυτοβιογραφία, Θεοδόσης Πελεγρίνης, Συνέντευξη, Χαρί Λέκκα


Κατατέθηκε στη Βουλή το αντιλαϊκό πολυνομοσχέδιο – Τη Δευτέρα η ψηφοφορία – Άποψη Τώρα\nΤο πολυνομοσχέδιο φέρει τον τίτλο «Ρυθμίσεις για την εφαρμογή των διαρθρωτικών μεταρρυθμίσεων του προγράμματος οικονομικής προσαρμογής και άλλες διατάξεις», θα συζητηθεί με τη «fast track» διαδικασία του επείγοντος. Την Τετάρτη 10 Γενάρη στις 3.00 μ.μ θα ξεκινήσει η συζήτησή του στην αρμόδια επιτροπή της Βουλής μέχρι και την Πέμπτη, ενώ την Παρασκευή 12 και την Δευτέρα 16 Γενάρη θα συζητηθεί στην Ολομέλεια της Βουλής.\nΤο ογκώδες πολυνομοσχέδιο για το δικαίωμα στην απεργία αναφέρει ότι «μετά το τρίτο εδάφιο της παρ. 2 του άρθρου 8 του ν. 1264/1982 (Α’ 79) προστίθεται εδάφιο ως εξής: “Ειδικά για τη συζήτηση και τη λήψη απόφασης κήρυξης απεργίας απαιτείται η παρουσία τουλάχιστον του ενός δευτέρου (1/2) των οικονομικά τακτοποιημένων μελών”».\nPREVIOUS Previous post: Χρυσές Σφαίρες: Όταν η Angelina Jolie αγνόησε την Jennifer Aniston\nNEXT Next post: Προσοχή: Μεγάλη απάτη με αναπάντητες τηλεφωνικές κλήσεις


Shakey's, Palmdale - Κριτικές εστιατορίων - TripAdvisor\nΗνωμένες Πολιτείες Καλιφόρνια Palmdale Εστιατόρια σε Palmdale Shakey's\nΝο 85 από 196 στην κατηγορία Εστιατόρια για: Palmdale €\nΙταλική, Πίτσα, Αμερικανική 39450 10th St W Ste A, Palmdale, CA 93551-3749+ Προσθέστε αριθμό τηλεφώνουΙστότοπος\nΝα εμφανιστούν επίσης ΧάρτηςΔορυφορικός Έχει γίνει παύση των ενημερώσεων χάρτη. Μεγεθύνετε για προβολή ενημερωμένων πληροφοριών. Επαναφορά ζουμ Γίνεται ενημέρωση του χάρτη… Επιστροφή στον χάρτη Επισκόπηση 4,0 9 κριτικέςΕξαιρετικό56%Πολύ καλό22%Μέτριο11%Ανεπαρκές11%Πολύ κακό0%Τώρα είναι κλειστόΚυρ - Σαβ11:00 - 22:00Αναλυτικό ωράριο ΚΟΥΖΙΝΕΣ Ιταλική, Πίτσα, Αμερικανική ΤΙΜΗ €ΒΑΘΜΟΛΟΓΙΕΣ ΕξυπηρέτησηΦαγητόΑξίαΑτμόσφαιραΤΟΠΟΘΕΣΙΑ 39450 10th St W Ste A, Palmdale, CA 93551-3749Όλες οι λεπτομέρειες Βελτίωση αυτής της καταχώρισηςΑυτό το εστιατόριο είναι κατάλληλο για παιδιά;Ναι Όχι Άγνωστο Μπορεί ένας χορτοφάγος να απολαύσει ένα καλό γεύμα σε αυτό το εστιατόριο;Ναι Όχι Άγνωστο Αυτό το εστιατόριο δέχεται κρατήσεις;Ναι Όχι Άγνωστο Αυτό το εστιατόριο είναι καλό για μεσημεριανό γεύμα;Ναι Όχι Άγνωστο Αυτό το εστιατόριο είναι αμερικάνικο; Ναι Όχι Άγνωστο Οι τιμές σε αυτό το εστιατόριο είναι χαμηλές ή προσιτές;Ναι Όχι Άγνωστο Αυτό το εστιατόριο είναι καλό για μπραντς;Ναι Όχι Άγνωστο Αυτό το εστιατόριο είναι προσβάσιμο με αναπηρικό αμαξίδιο;Ναι Όχι Άγνωστο Αυτό το εστιατόριο είναι καλό για οικογένειες;Ναι Όχι Άγνωστο Μπορεί κάποιος που δεν τρώει γλουτένη να απολαύσει ένα καλό γεύμα σε αυτό το εστιατόριο;Ναι Όχι Άγνωστο Ευχαριστούμε για τη βοήθειά σας! Μοιραστείτε άλλη μια εμπειρία πριν φύγετε. Γράψτε μια κριτικήΚριτικές (9)Βαθμολογία ταξιδιωτών Εξαιρετικό2Πολύ καλό2Μέτριο0Ανεπαρκές0Πολύ κακό0Τύπος ταξιδιώτηΟικογένειεςΖευγάριαΜόνος-ηΕπαγγελμ. ταξίδιΦίλοιΠερίοδος του χρόνου Μάρ.-ΜάιοςΙούν.-Αύγ.Σεπ.-Νοέμ.Δεκ.-Φεβ.Γλώσσα Όλες οι γλώσσες Ελληνικά (4)Αγγλικά (9)Γλώσσα Ελληνικά (4)Αγγλικά (9)Δείτε τι λένε οι ταξιδιώτες: Αυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιEric R92Η κριτική γράφτηκε 7 Ιουνίου 2016 Μοιάζει με την παλιά του ShakeyΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιamyauroraLahaina, Maui, Hawaii8826Η κριτική γράφτηκε 26 Μαρτίου 2015 Η αγάπη Shakey's - πάντα ενθουσιάζομαι όταν ταξιδεύετε για να βρούμε έναΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιNancyLuis104Η κριτική γράφτηκε 2 Σεπτεμβρίου 2014 μέσω κινητής συσκευής Η τέλεια πίτσα.Πώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιfromthesandtotheseaQuartz Hill, Καλιφόρνια13Η κριτική γράφτηκε 26 Ιανουαρίου 2013 Καλή πίτσαΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΕνημέρωση καταχώρισης… Στην περιοχή Κοντινά εστιατόριαChick-Fil-A20 κριτικές 0,27 χλμ μακριά Nadia Cakes68 κριτικές 0,25 χλμ μακριά Olive Garden44 κριτικές 0,28 χλμ μακριά Outback Steakhouse67 κριτικές 0,29 χλμ μακριά Κοντινά αξιοθέαταBlackbird airpark86 κριτικές 5,56 χλμ μακριά Cinemark Antelope Valley Mall20 κριτικές 1,08 χλμ μακριά Mulligan Family Fun Center16 κριτικές 0,49 χλμ μακριά Transplants Brewing Company9 κριτικές 1,76 χλμ μακριά Ερωτήσεις & ΑπαντήσειςΛάβετε γρήγορα απαντήσεις από το προσωπικό του Shakey's και από προηγούμενους επισκέπτες.Σημείωση: η ερώτησή σας θα δημοσιευθεί στη σελίδα Ερωτήσεις & Απαντήσεις.Επαλήθευση: Οδηγίες δημοσίευσηςΥποβολή\n39450 10th St W Ste A, Palmdale, CA 93551-3749 Τοποθεσία:


Το Asus ROG Phone 5S εμφανίζεται στη λίστα λιανικής: Σύντομα - Εύχρηστος\nΤο Asus ROG Phone 5S εμφανίζεται στην κινεζική λιανική καταχώριση: Είναι μια επικείμενη έναρξη;\n- Η Asus φαίνεται να αναπτύσσει μια νέα έκδοση του τηλεφώνου της με επίκεντρο τα παιχνίδια, το ROG Phone 5, το οποίο κυκλοφόρησε νωρίτερα φέτος με το chipset Qualcomm Snapdragon 888. Ωστόσο, το ενημερωμένο μοντέλο, το οποίο υποτίθεται ότι ονομάζεται ROG Phone 5S, θα μπορούσε να περιλαμβάνει Snapdragon 888 Plus.\nΤο ROG Phone 5S εμφανίστηκε πρόσφατα στη λίστα προϊόντων ενός Κινέζου διαδικτυακού λιανοπωλητή AliExpress on και αποκάλυψε ότι έρχεται με 16 GB RAM και 256 GB αποθηκευτικού χώρου ή 18 GB RAM και 512 GB αποθηκευτικού χώρου συν μπαταρία 6.000 mAh με γρήγορη φόρτιση 65 W και Snapdragon 888 Plus. Θυμηθείτε, όταν η Qualcomm παρουσίασε το Snapdragon 888 Plus το περασμένο καλοκαίρι, η Asus πρότεινε να χρησιμοποιηθεί το chipset για ένα νέο τηλέφωνο ROG.\nΤο ROG Phone 5S, διαθέσιμο για προπαραγγελία στο AliExpress, δεν περιλαμβάνει ημερομηνία έναρξης, αλλά διαθέτει μια επιλογή μαύρου χρώματος. Όλα αυτά μας κάνουν να πιστεύουμε ότι το τηλέφωνο μπορεί να ξεκινήσει νωρίτερα παρά αργότερα. Δεν γνωρίζουμε ακόμη τίποτα για την οθόνη, τις κάμερες ή τις διαστάσεις, αλλά δεδομένου ότι πρόκειται για αναβάθμιση S, μπορεί κανείς να υποθέσει ότι δεν θα διαφέρει πολύ από το μοντέλο του προηγούμενου έτους. Υποψιαζόμαστε ότι θα έχει τουλάχιστον 144 Hz οθόνη AMOLED.\nΗ Asus δεν έχει ανακοινώσει ακόμη επίσημα το ROG Phone 5S, οπότε πάρτε τα όλα με μια πρέζα αλάτι εδώ. Σύντομα θα ακούσουμε νέα από την εταιρεία.\nπαιχνίδια που παίζετε με ζάρια\nπότε βγήκε το gta v\nπράγματα να ρωτήσεις ένα αγόρι που μόλις γνώρισες\nπώς να αποκτήσετε πρόσβαση στο facebook dating


tanea.gr > Απόψεις > Επιστροφή στις ρίζες\n20 Απριλίου 2018 | 19:08\nΗ καταμέτρηση σε υπουργικά και βουλευτικά γραφεία, όπως και στα ενδότερα της Κουμουνδούρου, έχει ξαναρχίσει – ίσως κι επειδή όλο και περισσότεροι διαισθάνονται ότι ο εκλογικός χρόνος λιγοστεύει. Στον ΣΥΡΙΖΑ υπάρχουν οι παλαιοί, εκείνοι που έσπρωχναν το κόμμα στον ριζοσπαστισμό και στην οδό της μόνιμης καταγγελίας, ικανοποιημένοι από μια συρρικνωμένη κοινοβουλευτική εκπροσώπηση. Αρκούσε να προστατευθεί η πολιτική καθαρότητα, έστω κι αν ο χώρος έδειχνε εντέλει μια οικογενειακή υπόθεση. Πλέον, όμως, υπάρχουν και οι «σύντροφοι» από τις γύρω πολιτικές γειτονιές, όπως υπάρχουν και οι ξενόφερτοι – όσοι ανέβηκαν στο τρένο μαζί με τους πολλούς που αναζητούσαν νέο σταθμό. Η πολιτική Βαβέλ ήταν αναπόφευκτη, αλλά καθ" οδόν προς την κατάληψη της εξουσίας αποτελούσε τον τελευταίο προβληματισμό για όσους το κυρίαρχο ήταν να εξασφαλίσουν τραπέζι σε ένα μαγαζί που μεγάλωνε, μαζί με την πελατεία του. Στις προσεχείς εκλογές δεν θα είναι έτσι, η περιφρούρηση του χώρου θα αποτελέσει προτεραιότητα για αρκετούς, πρωτίστως για λόγους πολιτικής επιβίωσης. Αν ο ΣΥΡΙΖΑ συρρικνωθεί, θα πρέπει να παραμείνει εστία των πραγματικών συριζαίων.\nΥπό αυτό το πρίσμα, οι ασκήσεις κομματικού πατριωτισμού θα αυξηθούν όσο οι κάλπες θα φαίνονται πιο καθαρά. Οπως θα αυξηθούν και οι εσωκομματικοί καβγάδες με τους νεοφερμένους και τους αλλοτριωμένους. Η επιστροφή στις ρίζες θα συνδεθεί και με επαναφορά στις καταγγελίες για τη μνημονιακή αναλγησία. Οσοι το υπηρέτησαν με ζέση, θα βρεθούν στο στόχαστρο. Και θα αγριέψει η μάχη με τους αντιπολιτευόμενους, εντός κι εκτός Βουλής. Δεν είναι καθόλου βέβαιο ότι όλο αυτό συναντά τον σχεδιασμό του Τσίπρα – με εξαίρεση τη σύγκρουση με την αντιπολίτευση, που στο Μαξίμου τη θέλουν μετωπική, με το πόδι στο γκάζι. Συνεπώς, η ικανοποίηση του πρωθυπουργικού επιτελείου για τη θύελλα που προκάλεσε προχθές η Τασία Χριστοδουλοπούλου στην Επιτροπή Θεσμών και Διαφάνειας δεν εκπλήσσει. Η στάση της αποτελεί οδηγό και για τους άλλους συναγωνιστές, που βρίσκουν απέναντι τον Βενιζέλο, τον Βορίδη και λοιπούς αντιπάλους. Προσεχώς, οι καταγγελίες της αντιπολίτευσης περί «πραξικοπήματος» θα αποτελέσουν καθημερινή ρουτίνα.\nΗ αντιπρόεδρος της Βουλής, ωστόσο, δεν χρειάζεται εντολές από το Μαξίμου για να πολώσει το κλίμα. Ούτε βρέθηκε τυχαία στην προεδρία της Επιτροπής Θεσμών και Διαφάνειας. Η συνταγή της είναι δοκιμασμένη τρεις και πλέον δεκαετίες, με αφετηρία τα διοικητικά συμβούλια του ΔΣΑ και, εν πολλοίς, αποτέλεσε και τον οδηγό του «καθαρού ΣΥΡΙΖΑ» όταν οι σύντροφοι ήταν όλοι γνωστοί μεταξύ τους. Ο Βενιζέλος δεν έχει λαθέψει, αλλά η ακτίνα είναι μεγαλύτερη: Η Χριστοδουλοπούλου υπηρετεί μια κομματική γραμμή και μια σκοπιμότητα, που δεν περιορίζεται μόνον στην ανάγκη στήριξης της κυβέρνησης ή στην προστασία του συγκυβερνήτη Καμμένου. Απευθύνεται και στους 53 του ΣΥΡΙΖΑ, όπως και στην παλαιά ομάδα κρούσης και στις μεταγραφές που βρήκαν θέση στην κυβέρνηση και τον κρατικό μηχανισμό. Η αντίληψη περί κομματικής νομιμοφροσύνης και περιφρούρησης δεν είναι κοινή.\nΣτην πραγματικότητα, όσα συνέβησαν προχθές στη Βουλή αποτελούν το πρελούδιο μιας μάχης που ακολουθεί. Αλλά η Χριστοδουλοπούλου, όπως και κάμποσοι ακόμη της παλαιάς φρουράς, δεν προετοιμάζεται μόνον για τις εκλογές. Εχει στρέψει το βλέμμα και στον μετεκλογικό ΣΥΡΙΖΑ. Η προειδοποίηση ότι το κόμμα δεν μπορεί να είναι προεδροκεντρικό, αλλά συλλογικό, διαβιβάζεται σήμερα για να ληφθεί υπόψιν μετά τις κάλπες. Εάν το κόμμα περάσει στη φάση της ομφαλοσκόπησης, θα κριθεί τον Αύγουστο και από την τύχη που θα έχει ο σχεδιασμός του Τσίπρα και του Τσακαλώτου. Στην περίπτωση που ο Σεπτέμβριος δεν είναι μήνας μεταμνημονιακός, τότε η Τασία δεν θα περιμένει τον Βενιζέλο και τον Βορίδη για να ακουστεί. Ισως δε, οι κάλπες να πρέπει να έρθουν και νωρίτερα για να ξαναψάξει ο ΣΥΡΙΖΑ τον ριζοσπαστισμό του – και, σε μια εκδοχή κομματικού πατριωτισμού, να σώσει ό,τι σώζεται.\nΝασόπουλος Διονύσης 20 Απριλίου 2018 | 19:08


Antinazi zone: Τα μαθηματικά της Ειρήνης για τα παιδιά του πολέμου\nΤι σχέση έχει ένας πίνακας του Πόλοκ με την εμπειρία μιας αναπληρώτριας που κάνει μάθημα σε προσφυγόπουλα; Πώς είναι να διδάσκεις μαθηματικά σε μαθητές που γράφουν ακόμη και τους αριθμούς από δεξιά προς τα αριστερά; Πώς τα βγάζεις πέρα με παιδιά που όχι μόνο δεν μιλούν τη γλώσσα σου αλλά επιπλέον, έχουν ξεχάσει και να γελάνε; Πώς είναι να σε λένε Ειρήνη και να διδάσκεις τα παιδιά που ήρθαν από τον πόλεμο;\nΠριν από λίγο καιρό ανακάλυψα μια ανάρτησή της στο facebook με ημερομηνία 20 Ιανουαρίου 2017...\n6. Επιμένουν να με αποκαλούν «μάι φρεντ» κι όλο τους διορθώνω «νο μάι φρεντ - μις ειρήνη» [γελάω]\nΟ Πόλοκ και τα παιδιά που γράφουν... ανάποδα\nΣτο blog της Ειρήνης μαθαίνω περισσότερα για τα προσφυγάκια που μαθαίνουν γράμματα [και αριθμούς]. Μαθαίνω περισσότερα και για τη δασκάλα τους...\nΝα πώς εμπλέκεται το έργο του Πόλοκ! Και κάπως έτσι ο αφηρημένος εξπρεσσιονισμός έρχεται και συναντά τα μαθηματικά και το προσφυγικό ...\nΝα πώς είναι να διδάσκεις σε μαθητές που γράφουν ανάποδα [ανάποδα τρόπος του λέγειν... αφού για αυτούς εδώ τους μικρούς πρόσφυγες που έρχονται από την Ανατολή και φέρνουν το γράψιμό τους από δεξιά προς τα αριστερά, οι ίδιοι γράφουν μια χαρά κανονικά, εμείς γράφουμε ανάποδα... Ποιος ξέρει τι άλλο τους φαίνεται πως κάνουμε «ανάποδα»...]\nΚαι κάπως έτσι [με αγγλικά , με νοήματα, με χαμόγελα] το βρίσκουμε οι άνθρωποι τελικά αυτό που πρέπει να κάνουμε: πράξεις. Μια πράξη ο καθένας από την πλευρά του...\n«Δεν έχω συναντήσει ίχνος αγενούς συμπεριφοράς. Τα παιδιά είναι καθαρά, περιποιημένα, με τις τσάντες και τα τετράδια τους [πάντα τους χαρίζω γομολάστιχες και μολύβια, όταν κατορθώνουν κάτι - χαίρονται κι αυτά κι εγώ].»\nΤι ρωτάνε μια τέτοια δασκάλα, μου λέτε; Δεν ξέρω αν έχω σπουδαίες ερωτήσεις να της κάνω... Μα δεν πειράζει. Οι απαντήσεις είναι σημαντικές, όπως και να ’χει...\n- Μολύβια και γομολάστιχες... Τι θέλουν να σβήσουν οι μαθητές σας και τι να αρχίσουν να γράφουν;\n- Μόνο να υποθέσω μπορώ τι θέλουν να σβήσουν. Δεν μιλούν για το παρελθόν, αλλά ούτε κι εγώ τους ρωτάω. Μόνο όταν μου συστήνονται, μερικοί μου λένε και από ποιο μέρος έχουν έρθει. Τώρα που το σκέφτομαι, ποτέ δεν μου έχουν κάνει κάποια αναφορά για όταν πήγαιναν σχολείο. Μερικά παιδιά άλλωστε δεν έχουν πάει ποτέ σχολείο (κι ας μιλάμε για ηλικίες γυμνασίου). Αντιθέτως συχνά μου μιλούν για αυτό που θέλουν στο μέλλον. Μου λένε πως θέλουν να ζήσουν στη Γερμανία για παράδειγμα ή πως θέλουν να μάθουν γερμανικά. Πιο πολύ εκφράζονται για το μέλλον τους λοιπόν. Κι αυτό είναι καλό νομίζω. Κάνουν όνειρα. Σχέδια.\n- Πώς είναι το κλίμα στα σχολεία που διδάσκετε; Οι μαθητές σας εισπράττουν τη ρατσιστική συμπεριφορά όπου αυτή εκδηλώνεται, μιλούν ποτέ για το ρατσισμό;\n- Από τότε που έγραψα το blog post, πέρασε καιρός. Τώρα πηγαίνω σε τρία σχολεία (Συκιές, Λαγυνά και Άγιο Αθανάσιο -πήγαινα και στο Κορδελιό αλλά έκλεισε η ΔΥΕΠ για λίγο καιρό), διδάσκω 15 ώρες την εβδομάδα, βρίσκομαι ένα τρίωρο καθημερινά στον δρόμο οδηγώντας και πληρώνομαι ένα ελάχιστο επιπλέον ποσό. Πλέον έχω περίπου 50 μαθητές σε σύνολο και οι «τάξεις» διαφέρουν από δομή σε δομή. Ρατσιστικές συμπεριφορές δεν συνάντησα. Αντιθέτως σε δύο από τα σχολεία που πηγαίνω έρχονται (εθελοντικά) καμιά φορά και ελληνόπουλα στο απογευματινό πρόγραμμα των προσφύγων.\n- Στο Ωραιόκαστρο, οι αντιδράσεις συνεχίζονται. Οι δάσκαλοι από την άλλη, συσπειρώνονται έξω από το 1ο δημοτικό σε μια κίνηση αλληλεγγύης στα προσφυγόπουλα και ενάντια στις συγκεντρώσεις μίσους. Πιστεύετε ότι ο δάσκαλος πρέπει να έχει ρόλο και έξω από το προαύλιο του σχολείου;\n- Με δεδομένο πως η θέση των παιδιών -όλων των παιδιών- είναι στο σχολείο, είναι προφανής η στάση που πρέπει να κρατά ένας εκπαιδευτικός, αλλά πάντα με σεβασμό στις ανησυχίες που εκφράζονται. Οι ρόλοι μας έχουν δυναμικές αλλά έχουν και περιορισμούς.\n- Μπορούν οι δάσκαλοι να αλλάξουν έστω και σε μικρό βαθμό τη νοοτροπία των γονέων [;] που δεν θέλουν τα προσφυγόπουλα στο ίδιο σχολείο με τα δικά τους παιδιά;\n- Δεν πρόκειται για νοοτροπία και δεν είμαι σίγουρη πως όλες οι αντιδράσεις υποκινούνται από ρατσιστική διάθεση. Πιστεύω πως οι περισσότεροι από τους γονείς που αντιδρούν, απλά δεν έχουν πειστεί για το ασφαλές των συνθηκών. Γνωρίζοντας δε, πόσο ανοργάνωτα συμβαίνουν πολλά πράγματα στη χώρα μας, δε μπορώ και να τους κατηγορήσω. Πώς να το κάνουμε; Δεν αρκεί η «καλή πίστη» όταν ενεργοποιείται το αίσθημα αυτοσυντήρησης. Πέρα από αυτό, δεν είναι καλό να δημιουργούνται συνθήκες επιβολής. Κάθε απόπειρα επιβολής προκαλεί αρνητισμό. Το βλέπω και στον εαυτό μου. Όσο περνά ο καιρός και ταλαιπωρούμαι σωματικά, ψυχολογικά και οικονομικά από μία κατάσταση που μου έχει επιβληθεί (τις μετακινήσεις εννοώ), αρχίζω να χάνω τον ενθουσιασμό μου και να παρουσιάζω τόση άρνηση που θεωρώ πολύ πιθανή και μία παραίτηση. Ίσως λοιπόν σκέφτομαι απλοϊκά χωρίς να γνωρίζω όλα τα δεδομένα αλλά συχνά οι λύσεις δεν είναι πολύπλοκες. Γενικά θεωρώ πως το πρόβλημα δεν βρίσκεται στον «ρατσισμό». Το πρόβλημα βρίσκεται στην απουσία οργάνωσης, σοβαρότητας και ψυχραιμίας.\n- Εκτός από τα μαθηματικά, τους αριθμούς και τις πράξεις... τι άλλο μπορεί η δασκάλα να μάθει στα προσφυγόπουλα;\n- Η δουλειά κάθε εκπαιδευτικού υπό οποιεσδήποτε συνθήκες είναι να διδάξει το αντικείμενο του και να καλλιεργήσει ήθος. Αυτό δεν αλλάζει όπου κι αν τοποθετείσαι για να κάνεις την δουλειά σου.\nΕπειδή όμως το στοιχείο κλειδί στην εκπαιδευτική πρόκληση των ΔΥΕΠ είναι η «επικοινωνία», ανακαλύπτεις πολύ γρήγορα πόσο έτοιμος πρέπει να είσαι να προσαρμοστείς ώστε να επικοινωνήσεις. Έτσι, πολλές φορές αφήνομαι να παρασυρθώ από αυτό που τα ίδια τα παιδιά μου ζητούν. Μια μέρα, για παράδειγμα, μου ζήτησαν να κάνουμε μία ώρα μαθηματικά και μία ώρα αγγλικά [διδάσκονται αγγλικά στο πρόγραμμα τους αλλά είχαν περάσει μέρες από την τελευταία φορά που έκαναν μάθημα]. Τους εξήγησα πως τα αγγλικά μου δεν είναι τέλεια αλλά θα προσπαθούσα να τους μάθω κάτι που να έχει αντίκρισμα στην καθημερινότητά τους. Τους έμαθα λοιπόν πώς να ζητούν οδηγίες στο δρόμο και πώς να τις ακολουθούν.... κ.α.\n- Και τι μπορεί να διδαχθεί η δασκάλα από τα παιδιά αυτά;\n- Εργάζομαι στην εκπαίδευση από το 1994. Ακριβώς επειδή δεν είμαι μόνιμη, έχω εργαστεί σε διαφορετικούς εκπαιδευτικούς τομείς και με διαφορετικές ηλικίες. Όταν προχώρησα στην αίτηση να διδάξω σε ΔΥΕΠ σκεφτόμουν πως πρόκειται για μία τεράστια πρόκληση. Κι όντως, κάθε ημέρα, κάθε παιδί, κάθε νέα αλληλεπίδραση μου διδάσκει κάτι νέο. Συνήθως στο τρίτο μάθημα σε κάθε τμήμα, τους λέω μία ιστορία. Τους λέω πως τα μαθηματικά είναι όπως μία ξένη γλώσσα. Έχεις τα σύμβολα, τις λέξεις, την γραμματική. Χρειάζονται δύο πράγματα για να μάθεις αυτή την ξένη γλώσσα. Πρέπει να τους δείτε πώς αναρωτιούνται ποια είναι αυτά τα δύο *μυστικά*. Τους λέω λοιπόν πως το ένα που χρειάζεται είναι να βρεθεί κάποιος να τους δείξει τους κανόνες (δείχνω θεατρικά τον εαυτό μου και γελάνε) και το άλλο που χρειάζεται είναι να θέλουν εκείνοι να μάθουν. Επειδή όλα αυτά τα λέω συνήθως στα αγγλικά – και ύστερα κάποιος μαθητής μεταφράζει στα αραβικά ή στα κουρδικά – συμβαίνει συχνά να χρησιμοποιούν αργότερα την φράση «I want to learn» που τους έχω πει κατά την διάρκεια της ιστορίας. Όταν θέλουν να τους εξηγήσω κάτι στο τετράδιο μου λένε «I want to learn» εννοώντας «θέλω να μου εξηγήσεις». Δεν ξέρετε πόσο σπουδαίο είναι για έναν εκπαιδευτικό να ακούει το «θέλω να μάθω». Και πόσο σπάνιο…\nΝα, κάπως έτσι είναι να σε λένε Ειρήνη και να κάνεις μάθημα σε παιδιά που ήρθαν από τον πόλεμο...


Παναθηναϊκός και Ολυμπιακός κρατούν την τύχη στα χέρια τους – Newsbeast\nΠαναθηναϊκός και Ολυμπιακός κρατούν την τύχη στα χέρια τους\nΟ Ομπράντοβιτς «δούλεψε» και για τις ελληνικές ομάδες\nΜπορεί ο Παναθηναϊκός να έχασε μια σίγουρη νίκη χθες το βράδυ στο ΟΑΚΑ, με αντίπαλο τη Ρεάλ Μαδρίτης, για την 29η αγωνιστική της Euroleague, αλλά εξακολουθεί να κρατά την τύχη στα χέρια του. Ωστόσο, τα χθεσινά αποτελέσματα και ειδικά η νίκη της Φενέρμπαχτσε στο Μιλάνο επί της Αρμάνι, δίνει το δικαίωμα και στον Ολυμπιακό να κάνει το ίδιο.\nΤο απίθανο τρίποντο του Ρούντι Φερνάντες (που άλλες 1.000 φορές να το επιχειρήσει με τις ίδιες συνθήκες, μπορεί να μην το ξαναβάλει), στέρησε τη δυνατότητα στο «τριφύλλι» να εξασφαλίσει από την προτελευταία αγωνιστική των ομίλων την πρόκρισή τους στους «8». Ωστόσο, την επόμενη εβδομάδα κόντρα στην Μπούντουτσνοστ εξασφαλίζει με νίκη το… εισιτήριο για την επόμενη φάση.\nΤο αποτέλεσμα αυτό και κυρίως εκείνο στην Ιταλία, όπου η Φενέρ επικράτησε της Αρμάνι, κάνοντας «πάρτι» στο Μιλάνο, έδωσε το δικαίωμα και στους Πειραιώτες να κάνουν το ίδιο. Συγκεκριμένα, με το 2/2 κόντρα σε Ζαλγκίρις σήμερα και Νταρουσάφακα την άλλη εβδομάδα (και τα δύο στο ΣΕΦ), δίνει πρόκριση στην οκτάδα της Euroleague. Ένα απόλυτο για τις ελληνικές ομάδες που έμοιαζε πολύ δύσκολο πριν από κάποιο διάστημα.\nΜε άλλα λόγια, ο Ζέλικο Ομπράντοβιτς και η ομάδα του «δούλεψαν» χθες και για τις ελληνικές ομάδες, παρόλο που το ματς ήταν σχεδόν αδιάφορο βαθμολογικά για εκείνους.\nΣΧΕΤΙΚΑ TAGSEuroleague ΟλυμπιακοΣ ΠαναθηναϊκοΣ Φενερμπαχτσε


Η καθηγήτρια Ιστορίας Μαρία Ευθυμίου στο ΙΑΣΩ στο Μαρούσι - Ενυπόγραφα\nΕΝΥΠΟΓΡΑΦΑ, Δευτέρα 13 Ιανουαρίου 2020 - 19:28 0 1 min read\nΤο ΙΑΣΩ φιλοξενεί την κ. Μαρία Ευθυμίου, καθηγήτρια Ιστορίας στο Τμήμα Ιστορίας και Αρχαιολογίας του Εθνικού Καποδιστριακού Πανεπιστημίου Αθηνών, μια προσωπικότητα εγνωσμένου κύρους με πλούσιο συγγραφικό έργο και πολυδιάστατη ακαδημαϊκή δράση.\nΗ καθηγήτρια Ιστορίας θα παραθέσει ομιλία με θέμα «Τα ισχυρά σημεία του Ελληνισμού στα 4.000 χρόνια της καταγεγραμμένης Ιστορίας του», την Παρασκευή 17 Ιανουαρίου 2020, στις 12:30 μ.μ., στην αίθουσα εκδηλώσεων του ΙΑΣΩ, στο Μαρούσι.\nΗ κ. Μ. Ευθυμίου σπούδασε Ιστορία και Αρχαιολογία στο Εθνικό και Καποδιστριακό Πανεπιστήμιο στην Αθήνα και κατόπιν πραγματοποίησε μεταπτυχιακές σπουδές στο Πανεπιστήμιο της Σορβόννης. Το 1984 ολοκλήρωσε τη διδακτορική της διατριβή. Από το 1977 μέχρι το 1979 διετέλεσε ερευνήτρια στο Πελοποννησιακό Λαογραφικό Ίδρυμα και από το 1981 διδάσκει στο Τμήμα Ιστορίας και Αρχαιολογίας του Πανεπιστημίου Αθηνών. Έχει διδάξει επίσης στο Πανεπιστήμιο Θεσσαλίας και στο Τμήμα Επικοινωνίας και Μέσων Μαζικής Ενημέρωσης του Πανεπιστημίου Αθηνών. Έχει συγγράψει και επιμεληθεί πέντε βιβλία Ιστορίας, καθώς και περισσότερα από 70 άρθρα σε περιοδικά Ιστορίας. Από το 2006 διδάσκει στο ευρύ κοινό δωρεάν σε ολόκληρη την Ελλάδα. Τον Δεκέμβριο του 2013 τιμήθηκε με το «Βραβείο Εξαίρετης Πανεπιστημιακής Διδασκαλίας εις μνήμην Βασίλη Ξανθόπουλου – Στέφανου Πνευματικού».\nTags #Ιασώ #Ιστορικός Μαρία Ευθυμίου\nΤι προτείνει η παράταξη «#Ενωμένο Μαρούσι» για την πανδημία του κορωνοϊού\nΕπαναληπτική απολύμανση πραγματοποιήθηκε γύρω από τον σταθμό ΗΣΑΠ Αμαρουσίου


ΤΕΧΝΙΚΕΣ ΠΡΟΔΙΑΓΡΑΦΕΣ ΙΑΤΡΙΚΩΝ ΟΡΓΑΝΩΝ PDF\nDownload "ΤΕΧΝΙΚΕΣ ΠΡΟΔΙΑΓΡΑΦΕΣ ΙΑΤΡΙΚΩΝ ΟΡΓΑΝΩΝ 2012"\n1 ΤΕΧΝΙΚΕΣ ΠΡΟΔΙΑΓΡΑΦΕΣ ΙΑΤΡΙΚΩΝ ΟΡΓΑΝΩΝ ΕΠΙΤΟΙΧΙΟ ΩΤΟΣΚΟΠΙΟ ΜΕ ΚΕΦΑΛΗ ΚΑΙ ΧΩΝΑΚΙΑ 2. Επιτοίχιο ωτοσκόπιο βαρέως τύπου με μετασχηματιστή που να διαθέτει on-off διακόπτη. 3. Να διαθέτει τουλάχιστον μία κεφαλή ωτοσκοπίου. 4. Να περιλαμβάνει ροοστάτη για την αυξομείωση της έντασης του φωτισμού. 5. Θα εκτιμηθεί η δυνατότητα προσαρμογής επιπλέον εξαρτημάτων και βάσεων. 6. Να συνοδεύεται με χωνάκια ωτοσκοπίου διαφορετικής διαμέτρου. 2. ΕΥΚΑΜΠΤΟ ΡΙΝΟ-ΦΑΡΥΓΓΟΛΑΡΥΓΓΟΣΚΟΠΙΟ ΜΕ ΦΟΡΗΤΗ ΣΥΣΚΕΥΗ ΨΥΧΡΟΥ ΦΩΤΙΣΜΟΥ Το εργαλείο να είναι πλήρες, καινούργιο, αμεταχείριστο, σύγχρονης οπωσδήποτε τεχνολογίας. 1. Να έχει μήκος εργασίας 30cm ελάχιστο. 2. Να έχει εξ. διάμετρο 3,6 mm ή μικρότερη. 3. Να έχει αντικειμενικό φακό 0º και εύρος γωνίας οράσεως 70º - 85º. 4. Να εκτελεί κάμψη άνω 130º κάτω 50º τουλάχιστον. 5. Να κλιβανίζεται σε ΕΤΟ και να εμβαπτίζεται πλήρως σε αποστειρωτικά υγρά. 6. Να είναι εργονομικό ώστε να επιτρέπει τον χειρισμό κίνηση του άκρου με το ένα χέρι. 7. Να διαθέτει ειδικό περίβλημα για εύκολη προώθηση και να μη προκαλεί δυσφορία στον ασθενή. 8. Να μπορεί να συνδεθεί με κάμερα και να διαθέτει ανεξάρτητο καλώδιο ψυχρού φωτισμού με προσαρμογείς όλων των γνωστών εταιρειών. 9. Να είναι κατασκευασμένο από ανθεκτικά υλικά ώστε να αποτελεί ένα στιβαρό εργαλείο διασφαλίζοντας τη μεγάλη διάρκεια ζωής του. 10. Να διαθέτει ρύθμιση εστίασης προσοφθάλμιου φακού. 11. Να περιλαμβάνει βαλίτσα μεταφοράς και φύλαξης, μανόμετρο ελέγχου της στεγανότητας και βαλβίδα εξίσωσης της πίεσης. 12. Να συνοδεύεται με φορητή πηγή φωτισμού. Να έχει αυτονομία λειτουργίας έως 2 ώρες σε συνεχή χρήση, μεγάλη φωτεινότητα και η λυχνία να έχει μεγάλη διάρκεια ζωής και να είναι ελαφριά. Να λειτουργεί είτε με αλκαλικές μπαταρίες είτε με επαναφορτιζόμενες. Να περιλαμβάνεται στη βασική σύνθεση του ενδοσκοπίου. 3. ΚΑΛΩΔΙΟ ΨΥΧΡΟΥ ΦΩΤΙΣΜΟΥ 1. Καλώδιο οπτικών ινών υψηλών προδιαγραφών μήκους περίπου 1,8m. 2. Οι ακροδέκτες αμφω να μπορούν να συνδεθούν με όλα τα γνωστά όργανα και εργαλεία. (Να συμπεριληφθούν 2 ζεύγη συνδετικών)\n2 4. ΜΕΤΩΠΙΑΙΟ ΚΑΤΟΠΤΡΟ ΨΥΧΡΟΥ ΦΩΤΙΣΜΟΥ 1. Στεφάνη από αρίστης ποιότητος υλικό με αυτομειούμενη διάμετρο. 2. Ο ακροδέκτης του αγωγού ψυχρού φωτισμού (καλωδίου) να συνδέεται εναλλακτικά με όλες τις υποδοχές των πηγών (STORZ, WOLF, ACMI κ.τ.λ.). 3. Να συμπεριληφθούν 2 συνδετικά στην προσφορά. 5. ΠΟΛΥΘΡΟΝΑ ΩΡΛ 1. Η πολυθρόνα θα πρέπει να είναι πλήρης, καινούρια, βαρέως τύπου, σύγχρονης τεχνολογίας και να περιλαμβάνει όλα τα εξαρτήματα που απαιτούνται για την χρήση της. 2. Οι ρυθμίσεις καθ ύψος να πραγματοποιούνται μέσω ποδοδιακόπτη, ο οποίος θα περιλαμβάνεται στην προσφορά. 3. Το ύψος του καθίσματος να είναι αυξομειούμενο με ηλεκτρική ανύψωση. 4. Να περιστρέφεται ανεξάρτητα από την βάση. 5. Η πλάτη να κινείται από την κατακόρυφο στην οριζόντια θέση, με δυνατότητα σταθεροποίησης σε οποιοδήποτε σημείο. Θα εκτιμηθεί επιπλέον η δυνατότητα ηλεκτρικού χειρισμού. 6. Το στήριγμα του κεφαλιού να είναι ρυθμιζόμενο. 7. Η επιφάνεια της κλίνης να είναι αδιάβροχη και υποαλλεργική και να εξασφαλίζει άνετη και ασφαλή στήριξη του ασθενή. 8. Το υλικό της επιφάνειας να επιτρέπει απλό και γρήγορο καθαρισμό και να επιδέχεται τις πλέον σύγχρονες μεθόδους απολύμανσης. 9. Να προσφερθούν προς επιλογή όλα τα εξαρτήματα που μπορούν να συνοδεύσουν την πολυθρόνα (π.χ. υποπόδιο). 10. Να υποβληθούν μαζί με την προσφορά πιστοποιητικά της νόμιμης κυκλοφορίας του προς προμήθεια είδους σύμφωνα με τις ισχύουσες κοινοτικές Οδηγίες για τα ιατροτεχνολογικά προϊόντα (Κατά περίπτωση, όπως απαιτείται, πιστοποιητικά σήμανσης CE, δηλώσεις συμμόρφωσης, πιστοποιητικά εγγραφής στα μητρώα της Αρμόδιας Αρχής κτλ.). 6. ΗΛΕΚΤΡΟΚΑΡΔΙΟΓΡΑΦΟΣ ΠΟΛΥΚΑΝΑΛΟΣ 1. Να είναι τελευταίας τεχνολογίας και να φέρει σήμανση CE 2. Η υπό προμήθεια συσκευή θα πρέπει να είναι πλήρης, καινούργια, αμεταχείριστη, σύγχρονης οπωσδήποτε τεχνολογίας και να περιλαμβάνει όλες τις συσκευές ή εξαρτήματα που απαιτούνται για την διενέργεια πλήρους αντίστοιχης εξέτασης. 3. Να φέρει ενσωματωμένες επαναφορτιζόμενες μπαταρίες και αυτόματο σύστημα φόρτισης (Auto Charge). Να λειτουργεί, κατ επιθυμία του χειριστή. Είτε με σύνδεση στο δίκτυο 220V/50Hz είτε με χρήση αποκλειστικά των ενσωματωμένων μπαταριών.\n3 4. Να διαθέτει ένδειξη κατάστασης μπαταρίας και ένδειξη φόρτισης. a. Να διαθέτει αυτονομία λειτουργίας με μπαταρία για 40 τουλάχιστον πλήρη καρδιογραφήματα. 5. Να διαθέτει οθόνη για την εμφάνιση των δώδεκα (12) επαγωγών. 6. Να διαθέτει αλφαριθμητικό πληκτρολόγιο για την εισαγωγή στοιχείων ασθενούς και δυνατότητα σύνδεσης με Η/Υ. 7. Να απεικονίζει τον αριθμό τον σφίξεων με όρια από 30 έως 250 BPM περίπου. 8. Να φέρει εκτυπωτή με δυνατότητα εκτύπωσης πλήρους ηλεκτροκαρδιογραφήματος ανά 3, 6 και 12 επαγωγές ταυτόχρονα. 9. Να έχει τρείς (3) κατά προτίμηση ταχύτητες εκτύπωσης ( mm/sec). 10. Να διαθέτει φίλτρα απόρριψης παρασίτων 35 και 50 Hz. 11. Να έχει απόκριση συχνότητας από 0,05 και 100Hz. 12. Να είναι κατά το δυνατόν μικρού βάρους και εύκολος στην μεταφορά του. 13. Να προσφερθούν με ξεχωριστή τιμή στην οικονομική προσφορά ως προς επιλογήν είδη: a. Πρόγραμμα διάγνωσης b. Κατάλληλο τροχήλατο τραπεζίδιο. 7. ΔΕΙΓΜΑΤΟΛΗΠΤΗΣ ΜΙΚΡΟΒΙΑΚΟΥ ΦΟΡΤΙΟΥ ΑΕΡΑ 1. Ο δειγματολήπτης αέρα να είναι κατάλληλος για μέτρηση ολικού μικροβιακού φορτίου καθώς και μερικού μικροβιακού φορτίου. 2. Να χρησιμοποιούνται απλά τρυβλία petri των 9 cm (90 mm),πλαστικά ή γυάλινα με θρεπτικά υλικά της επιλογής σας που μπορείτε να παρασκευάσετε στο εργαστήριο ή μπορείτε να τα προμηθευτείτε από την αγορά. 3. Να είναι φορητός, ένα τεμάχιο μικρού όγκου και βάρους περίπου 2,5 kg. 4. Να Ρυθμίζεται και προγραμματίζεται πλήρως ηλεκτρονικά με εύχρηστο panel(yes/no κουμπιά αφής). 5. Να διαθέτει εύχρηστο βαλιτσάκι για ασφαλή τοποθέτηση και μεταφορά της συσκευής, των εξαρτημάτων και των απαραίτητων θρεπτικών υλικών. 6. Να φέρει ευανάγνωστη οθόνη, ψηφιακών ενδείξεων του όγκου αέρα, χρονική διάρκεια δειγματοληψίας,ημερομηνία, ώρα, ανεμόμετρο, πιθανές βλάβες κλπ. 7. Να διαθέτει προγραμματιζόμενο σύστημα χρονοκαθυστέρησης μέχρι 60 λεπτά που αντικαθιστά την χρήση του Remote control (που η ακτίνα δράσης του είναι περιορισμένη μέχρι 10 μέτρα μέγιστο). Το σύστημα χρονοκαθυστέρησης μας επιτρέπει να χρησιμοποιούμε τον δειγματολήπτη από πολύ μακριά. 8. Να διαθέτει τις εξής προγραμματισμένες επιλογές όγκου αέρα 10,20, 50, 100,200,250,500,750, 1000 λίτρα καθώς επίσης και μια προγραμματιζόμενη από τον χειριστή από 1 μέχρι 1000 lt με βήμα 1 lt. 9. Ο προεπιλεγμένος όγκος αέρα να εισέρχεται με σταθερή ελεγχόμενη ροή 100 lt/min. 10. Ο χρόνος δειγματοληψίας ενός Κυβικού Μέτρου (1000 lt) αέρα να είναι ακριβώς 10 min για να μην αφυδατώνεται η επιφάνεια του θρεπτικού υλικού (Agar) έτσι ώστε να εξασφαλίζεται η επαναληψιμότητα των μετρήσεων.\n4 11. Να εχει ενσωματωμένο αισθητήρα ο οποίος ρυθμίζει αυτόματα το ανεμόμετρο για να διατηρεί σταθερή τη ροή του αέρα και να μην επηρεάζεται από μεταβολές του χώρου ( Air conditions, πόρτες, παράθυρα, σκόνες κλπ.) 12. Να μπορεί να κάνει δειγματοληψία αέρα σε οποιαδήποτε γωνία μεταξύ της οριζόντιας και κάθετης θέσης.(π.χ. Laminar flow) 13. Η κεφαλή να μπορεί να αποστειρωθεί σε αυτόκαυστο (15 min, 121 C) 14. Να λειτουργεί με επαναφορτιζόμενες μπαταρίες με χαμηλό χρόνο επαναφόρτισης (3,5ώρες) και περισσότερες από 7 ώρες αυτονομία (εώς 40 μετρήσεις) και με ρεύμα 220 V. 15. Να διατίθεται με επαναφορτιζόμενες μπαταρίες και τον ανάλογο φορτιστή. 16. Να παρέχεται εγγύηση 1 χρόνου. 17. Να διαθέτει πιστοποιηση ISO 9001, CE σύμφωνα με τα παρακάτω πρότυπα: ΕΝ55022 class B, EN , ENV 50140, ENV 50204, EN , ENV VIDEO - ΒΡΟΓΧΟΣΚΟΠΙΟ 1. Να έχει πεδίο οράσεως μεγαλύτερο από 115 μοίρες και το βάθος οπτικού πεδίου να είναι 3-5 χιλιοστά. 2. Να είναι μικρής εξωτερικής διαμέτρου οπωσδήποτε μικρότερης από 6.5 χιλιοστά σε όλο το μήκος του σωλήνα. 3. Να διαθέτει κανάλι εργασίας (εισαγωγής εργαλείων) τουλάχιστον 2.8 χιλιοστά για τη διενέργεια όλων των επεμβατικών τεχνικών 4. Να είναι πλήρως στεγανό, να μπορεί να αποστειρωθεί σε χημικά απολυμαντικά και να μπορεί να παραμείνει εντός των απολυμαντικών υγρών για μεγάλο χρονικό διάστημα αναλόγως με το είδος του απολυμαντικού που χρησιμοποιείται για ασφαλέστερη αποστείρωση σε περίπτωση AIDS ηπατίτιδας, φυματίωσης κλπ. 5. Να διαθέτει εργονομικό χειριστήριο, με πλήκτρα για την ενεργοποίηση του παγώματος της εικόνας και του printer 6. Να έχει δυνατότητα γωνιώσεων άνω / κάτω περίπου 300 μοίρες 7. Να έχει μήκος εργασίας περίπου χιλιοστά και ολικό μήκος τουλάχιστον 840 χιλιοστά. 8. Να παρέχει την δυνατότητα απεικόνισης της ανατομικής περιοχής υπό εξέταση σε όσο το δυνατόν μεγαλύτερο τμήμα του μόνιτορ, έτσι ώστε να υπάρχει καλύτερη παρατήρηση της λεπτομέρειας (FULL SCREEN DISPLAY). Η μεγαλύτερη εικόνα θα θεωρηθεί πλεονέκτημα. 9. Να έχει σύστημα καναλιού βιοψίας με βαλβίδα για αναρρόφηση. 10. Να είναι πλήρως συμβατό με τον υπάρχοντα εγκατεστημένο επεξεργαστή EPX-201 και τον υπάρχοντα σχετικό εξοπλισμό (να κατατεθεί δήλωση του συμμετέχοντα ότι έλαβε γνώση του εξοπλισμού, πηγές φωτισμού κλπ). 11. Να συνδέεται στα εγκατεστημένα πλυντήρια ενδοσκοπίων χωρίς επιπλέον συνoδευτικά. 12. Στη συνολική τιμή του βρογχοσκοπίου πρέπει να συνυπολογιστεί και το κόστος των εξαρτημάτων μιας χρήσης (πχ βαλβίδες) που ενδεχομένως απαιτούνται για την πραγματοποίηση της βρογχοσκόπησης και για το συνολικό αριθμό βρογχοσκοπήσεων.\n5 Το προσφερόμενο μηχάνημα πρέπει να φέρει σήμανση CE σύμφωνα με την οδηγία 93/42/ΕΟΚ και την Κ.Υ.Α 2480/94 (ΦΕΚ 679/Β/ , ΦΕΚ 755/Β/ ) Για το λόγο αυτό στις προσφορές θα πρέπει να υπάρχουν συνημμένα έγκυρα πιστοποιητικά κοινοποιημένου οργανισμού και πρωτότυπα prospectus από τα οποία να προκύπτει ότι όλα τα προσφερόμενα είδη φέρουν την εν λόγω σήμανση CE Ο προμηθευτής πρέπει να πληροί τις διατάξεις της Υπουργικής απόφασης Ε3/833/ περί καθορισμού συστήματος ποιότητας των εταιρειών διακίνησης ιατροτεχνολογικών προϊόντων (ΦΕΚ 1329/Β/ ) ή να έχει πιστοποιημένο σύστημα ποιότητας κατά ISO σειράς 9000 Ο οίκος κατασκευής των προσφερομένων ειδών πρέπει να έχει πιστοποιημένο σύστημα ποιότητας κατά ISO σειράς 9000 Για το λόγο αυτό στις προσφορές θα πρέπει να υπάρχουν συνημμένα έγκυρα πιστοποιητικά των φορέων πιστοποίησης από τα οποία να προκύπτει ότι πληρούνται οι όροι των δυο προηγούμενων παραγράφων 9. ΜΑΣΤΟΓΡΑΦΟΣ Το ζητούμενο μηχάνημα πρέπει να είναι καινούριο, αμεταχείριστο, σύγχρονης τεχνολογίας, να λειτουργεί σε ρεύμα πόλεως 220V/50Hz και να διαθέτει: α. Βραχίονα στήριξης β. Χειριστήριο γ. γεννήτρια ακτίνων Χ και ακτινολογική λυχνία Θα αξιολογηθεί ιδιαίτερα αν το σύστημα μαστογραφίας έχει μικρές απαιτήσεις εγκατάστασης και αποτελεί μια συμπαγή κατασκευή. Το προσφερόμενο σύστημα μαστογράφου απαραίτητα θα πρέπει να περιλαμβάνει στη βασική του σύνθεση, σύστημα διασύνδεσης με το σύστημα ψηφιακής Ακτινογραφίας-Μαστογραφίας (CR) μοντέλο KONICA MINOLTA REGIUS 190/CS-2, για την αυτόματη μεταφορά και εισαγωγή των στοιχείων ακτινοβόλησης (kv, mas ) στην κονσόλα χειρισμού KONICA MINOLTA REGIUS 190/CS-2 για την καταγραφή στο αρχείο της κάθε εξέτασης. Να περιγραφεί αναλυτικά η λειτουργία του. Στην προσφερόμενη τιμή να περιλαμβάνεται το οποιοδήποτε κόστος απαιτείται για την υλοποίηση της διασύνδεσης. Α. Βραχίονας στήριξης 1. Να εκτελεί κάθετη μετατόπιση ηλεκτροκίνητη από 80 cm 130 cm τουλάχιστον 2. Να εκτελεί ηλεκτροκίνητη κίνηση κατά -135 ο /+ 180 ο 3. Να διαθέτει σταθερή εστιακή απόσταση 65cm (SID).\n6 4. Να διαθέτει σύστημα συμπίεσης του μαστού αυτόματο και χειροκίνητο. Η αποσυμπίεση να είναι αυτόματη και χειροκίνητη μετά το τέλος της ακτινοβόλησης. Να υπάρχει δυνατότητα απελευθέρωσης του μαστού σε περίπτωση διακοπής του ρεύματος. 5. Να δέχεται σύστημα μεγεθυντικών λήψεων. Να προσφερθεί προς επιλογή. 6. Να διαθέτει δύο Bucky διατάσεων 18Χ24 cm και 24Χ30 cm. 7. Να αναφερθούν τα στοιχεία του μηχανισμού Bucky προς αξιολόγηση. 8. Να διαθέτει τις απαραίτητες διατάξεις ασφαλείας σε περίπτωση λάθος του χειριστή ή βλάβης του μηχανήματος. 9. Να διαθέτει δυνατότητα ψηφιακής απεικόνησης του παχους του μαστού που συμπιέζεται σε cm, όπως και τις μοίρες της περιστροφής του βραχίονα. 10. Να προσφερθεί προς επιλογή χωριστά σύστημα στερεοτακτικής βιοψίας και να αναφερθούν οι δυνατότητές του προς αξιολόγηση. 11. Να προσφερθούν όλα τα απαραίτητα πίεστρα για ειδικές και μη εξετάσεις, όπως και οτιδήποτε άλλο παρελκόμενο εξυπηρετεί ή διευκολύνει αυτές. 12. Το σύστημα να διαθέτει μολυβδύαλο προστασίας του χειριστή. Β. Χειριστήριο 1. Να είναι σύγχρονης κατασκευής με διακόπτες αφής, ψηφιακές ενδείξεις των στοιχείων της εξέτασης και σύστημα υπόδειξης λάθους χειρισμού ή βλάβης του μηχανήματος. 2. Να ελέγχει όλες τις απαραίτητες διατάξεις λειτουργίας της μονάδας. 3. Να διαθέτει ειδικά πλήκτρα για την περιστροφή του βραχίονα στις διάφορες γωνίες για τις αντίστοιχες λήψεις (π.χ. CC, MLO,κλπ) 4. Να διαθέτει προειδοποιητικό σήμα (οπτικού ή ακουστικού ) σε περίπτωση δυσλειτουργίας της μονάδας. 5. Να είναι όσο το δυνατό πιο άνετο στη χρήση και φιλικό προς το χρήστη. Γ. Γεννήτρια ακτίνων Χ και ακτινολογική λυχνία 1. Να είναι ισχύος τουλάχιστον της τάξης 3KW, σε σύστημα ανόρθωσης πολυκορυφών, υψηλής συχνότητας η οποία να αναφερθεί προς αξιολόγηση. 2. Δυνατότητα χειροκίνητης επιλογής KV (σε βηματική μεταβολή του 1KV) και mas. 3. Να διαθέτει δυνατότητα ελεύθερης επιλογής των στοιχείων από τον χειριστή, καθώς επίσης και σύστημα Αυτόματου Ελέγχου Εκθέσεως της ακτινοβολίας (AEC) με αισθητήρες solid state. 4. Να διαθέτει πλήρως αυτόματη προσαρμογή των στοιχείων της ακτινοβολίας (KV, mas), ανάλογα με το πάχος και την πυκνότητα του εκάστοτε μαστού αλλά και αυτόματη επιλογή mas αλλά με χειροκίνητη επιλογή kv. 5. Να διαθέτει μηχανισμό αυτόματης διακοπής της έκθεσης, μετά τον προκαθορισμένο χρόνο έκθεσης ή την προκαθορισμένη δόση ακτινοβολίας. 6. Η ακτινολογική λυχνία να είναι περιστρεφόμενης ανόδου τουλαχιστον 9000rpm. 7. H ακτινολογική λυχνία να διαθέτει δύο διαφορετικά φίλτρα (ένα μολυβδενίου και ένα ροδίου), τα οποία να επιλέγονται χειροκίνητα αλλά και αυτόματα. 8. Η ακτινολογική λυχνία να διαθέτει δύο εστίες, διαστάσεων 0,1mm και 0,3mm.\n7 9. Η ακτινολογική λυχνία να διαθέτει όσο το δυνατό υψηλότερη θερμοχωρητικότητα ανόδου και καλύμματος οι οποίες να αναφερθούν προς αξιολόγηση. 10. Να διαθέτει χειροκίνητα και αυτόματα διαφράγματα, με φωτεινή δέσμη, που να περιορίζουν την ακτινοβολούμενη δέσμη στο μέγεθος του εκάστοτε χρησιμοποιούμενου φίλμ. 11. Θα εκτιμηθούν ιδιαίτερα πρόσθετα στοιχεία, που θα συμβάλλουν στη μείωση της επιβάρυνσης του ασθενούς, με ανεπιθύμητη δόση ακτινοβολίας. Γενικά Το σύστημα να καλύπτεται από εγγύηση λειτουργίας δύο ετών Να συνοδεύεται από operational και service manuals Να γίνει εκπαίδευση στο χειρισμό ιατρών και τεχνολόγων στο χώρο εγκατάστασης καθώς και εκπαίδευση Ηλεκτρονικού στη συντήρηση. Να διαθέτει ανταλλακτικά τουλάχιστον για δέκα χρόνια. Τα υπό προμήθεια είδη θα πρέπει να είναι κατασκευασμένα σύμφωνα με τις διεθνείς ευρωπαϊκές προδιαγραφές ασφαλείας και να διαθέτει απαραιτήτως το σήμα CE. Ο προμηθευτής και ο κατασκευαστής να διαθέτουν πιστοποίησηiso.


Η Intel παρουσιάζει 4 οικογένειες επεξεργαστών και 500 νέους υπολογιστές που φθάνουν το 2021 | DREAM GR\nΗ Intel παρουσιάζει 4 οικογένειες επεξεργαστών και 500 νέους υπολογιστές που φθάνουν το 2021\nIntel στοχεύει στην επιστροφή και σήμερα αποκάλυψε τέσσερις νέες οικογένειες επεξεργαστών που θα αποστείλει το 2021.\nΑυτές οι τέσσερις οικογένειες επεξεργαστών θα έχουν 50 διαφορετικές παραλλαγές επεξεργαστών και θα χρησιμοποιηθούν σε περισσότερους από 500 υπολογιστές που παρουσιάστηκαν φέτος, δήλωσε η εταιρεία. CES 2021 εικονική έκθεση.\nΣε μια εικονική εκδήλωση, η Intel ξεκίνησε την πλατφόρμα Intel Core vPro 11ης γενιάς και την πλατφόρμα Intel Evo vPro, και οι δύο με έμφαση στην ασφάλεια που βασίζεται σε υλικό.\nΗ μεγάλη chipmaker παρουσίασε επίσης τους νέους επεξεργαστές Intel Pentium Silver και Intel Celeron 10-nanometer σειράς N που προσφέρουν χαμηλότερες τιμές και καλή απόδοση για μέσα, συνεργασία και εκπαιδευτικά μηχανήματα. Και η Intel παρουσίασε μια νέα σειρά επεξεργαστών Intel Core H-Series 11ης γενιάς για πλατφόρμες παιχνιδιών που προσφέρουν ισορροπία μεταξύ κινητικότητας και παιχνιδιού σε επίπεδο ενθουσιώδους.\nΟ εκτελεστικός της Intel Gregory Bryant προέβλεψε επίσης προεπισκόπηση προϊόντων που κυκλοφόρησαν αργότερα το 2021, συμπεριλαμβανομένων των επεξεργαστών επιφάνειας εργασίας Intel Core S Series 11ης γενιάς (με κωδικό όνομα “Rocket Lake-S”) και των επεξεργαστών της επόμενης γενιάς. (κωδική ονομασία “Alder Lake”).\nΈνα πράγμα που η Intel πιθανώς δεν καυχιέται είναι να έχει τον ταχύτερο επεξεργαστή στον κόσμο, όπως κάνει η αντίπαλη Advanced Micro Devices αυτές τις μέρες. Η Intel δεν ανέφερε την ακριβή απόδοση για τα ανακοινωμένα chips, παρόλο που έδειξε ότι έτρεχαν κάποια demo.\nΠάνω: Οι τελευταίοι επεξεργαστές vPro της Intel.\nΗ Intel είπε ότι η 11η γενιά Intel Core vPro είναι η καλύτερη πλατφόρμα για εταιρικούς πελάτες, ειδικά για φορητούς και λεπτούς φορητούς υπολογιστές. Η Intel διαθέτει 27 νέους επεξεργαστές για αυτήν την κατηγορία, δήλωσε η εταιρεία VP Josh Newman.\n«Η Intel εστιάζει στην πραγματοποίηση [the PC] το καλύτερο εργαλείο για τους ανθρώπους να παραμείνουν συνδεδεμένοι και να κάνουν τα πράγματα που τους ενδιαφέρουν περισσότερο “, δήλωσε ο Newman σε συνέντευξη τύπου.” Το αποτέλεσμα είναι περισσότερα από 500 νέα σχέδια φορητών και επιτραπέζιων υπολογιστών που θα κυκλοφορήσουν στην αγορά το 2021. Η απόδοση έχει σημασία, όχι μόνο όταν είναι συνδεδεμένη. Αλλά όταν είναι αποσυνδεδεμένο και τροφοδοτείται με μπαταρία. “\nΕκτός από τους επεξεργαστές, η Intel παρέχει την «ασπίδα υλικού» της για ασφάλεια, καθώς και την ανίχνευση απειλών που βασίζεται σε AI για τον αποκλεισμό επιθέσεων ransomware και crypto-mining.\nΔιαθέτει επίσης τεχνολογία Intel Control Flow Enforcement, η οποία μπορεί να αποκλείσει μια κατηγορία επιθέσεων που έχουν από καιρό αποφύγει λύσεις μόνο για λογισμικό. Η Intel λέει ότι αυτή η οικογένεια τσιπ θα έχει 2.3x ταχύτερη δημιουργία και επεξεργασία βίντεο από την προηγούμενη γενιά, καθώς και 23% ταχύτερη επεξεργασία εφαρμογών παραγωγικότητας από τον ανταγωνισμό με εφαρμογές όπως το Office 365. Ο Newman είπε ότι η απόδοση του ανταγωνιστικού AMD μειώνεται έως και 38% για παραγωγικότητα και έως και 48% για περιήγηση στον ιστό, όταν λειτουργεί με μπαταρία.\nΠάνω: Ο Gregory Bryant της Intel, εκτελεστικός αντιπρόεδρος της ομάδας υπολογιστών πελατών.\n“Εστιάζουμε σε αυτό που έχει μεγαλύτερη σημασία για τους επιχειρηματικούς χρήστες”, δήλωσε ο Newman. “Και εξετάζουμε την απόδοση και την εμπειρία στις εφαρμογές που τους ενδιαφέρουν περισσότερο – παραγωγικότητα, συνεργασία και δημιουργία.”\nΗ Intel παρουσίασε επίσης την πλατφόρμα Intel Evo vPro, μια πλατφόρμα που βασίζεται σε φορητό υπολογιστή για επιχειρηματικούς χρήστες. Η Intel δήλωσε ότι περισσότεροι από 60 νέοι φορητοί υπολογιστές από μεγάλους κατασκευαστές θα είναι διαθέσιμοι φέτος, συνδυάζοντας την ασφάλεια και τη δυνατότητα διαχείρισης του vPro και την κινητικότητα του Intel Evo. Επιπλέον, η Intel ανακοίνωσε τα Chromebook Intel Evo, τα οποία επιτρέπουν μια νέα κατηγορία Chromebook ασφάλιστρο.\n“Η ζήτηση για Chromebook εξερράγη πέρυσι”, δήλωσε ο Newman. «Είναι τα τμήματα υπολογιστών με την υψηλότερη απόδοση. Συνολικά, σημειώσαμε αύξηση 122% “.\nIntel Pentium Silver και Celeron N σειρά\nΠάνω: Η Intel ακολουθεί εκπαιδευτικές αγορές με Celeron και Pentium Silver.\nΓια τους μαθητές, η Intel παρουσίασε τους νέους επεξεργαστές Intel Pentium Silver και Celeron N Series με ισορροπία απόδοσης, μέσα και συνεργασία για εκπαιδευτικά συστήματα. Συνολικά, η Intel διαθέτει έξι CPU για αγορές εκπαίδευσης.\nΟι επεξεργαστές έχουν σχεδιαστεί με την αρχιτεκτονική 10nm της Intel, παρέχοντας έως και 35% καλύτερη συνολική απόδοση εφαρμογών και έως και 78% καλύτερη απόδοση γραφικών από την προηγούμενη γενιά.\nΕπικεντρώνεται στην ομαλή απόδοση των εφαρμογών, στις πολλαπλές εργασίες και στη διάσκεψη βίντεο. Έως και το 30% των μαθητών των ΗΠΑ εξακολουθούν να μην έχουν Διαδίκτυο ή φορητούς υπολογιστές για μάθηση και η πανδημία έχει επιδεινώσει την κατάσταση.\nΤα τελευταία 15 χρόνια, η Intel έχει επενδύσει πάνω από 1 δισεκατομμύριο δολάρια παγκοσμίως στην εκπαίδευση, συμπεριλαμβανομένης της κατάρτισης περισσότερων από 15 εκατομμυρίων εκπαιδευτικών. Τον περασμένο Απρίλιο, η Intel ξεκίνησε την Πρωτοβουλία Online Learning και παρείχε εκατοντάδες χιλιάδες συσκευές, καθώς και συνδεσιμότητα και πόρους, σε μαθητές σε όλο τον κόσμο. Η Intel θα συνεχίσει αυτές τις προσπάθειες το 2021 μαζί με συνεργάτες τόσο εντός όσο και εκτός του τομέα της τεχνολογίας.\nΣειρά Intel Core H 11ης γενιάς για gaming σε φορητούς υπολογιστές\nΠάνω: η νέα Intel H.\nΓια τους παίκτες, η Intel δημιούργησε φορητούς επεξεργαστές Intel Core H-Series 11ης γενιάς για παθιασμένο επίπεδο παιχνιδιών σε φορητούς υπολογιστές τόσο λεπτούς όσο και 16 mm. Η Intel σήμερα αποκαλύπτει δώδεκα νέους επεξεργαστές κινητής τηλεφωνίας. Η πλατφόρμα επεξεργαστή παιχνιδιών προσφέρει δυνατότητες λήψης και ροής ενσωματωμένες στον πίνακα ελέγχου γραφικών της Intel που βρίσκεται σε κάθε επεξεργαστή Intel 11ης γενιάς, δήλωσε ο Newman.\nΟδηγημένος από τον επεξεργαστή 4-πυρήνων Intel Core i7 Special Edition με έως και 5 gigahertz (GHz) Turbo, αυτοί οι επεξεργαστές H35 προορίζονται ειδικά για εξαιρετικά φορητά παιχνίδια. Διαθέτουν τη νέα αρχιτεκτονική PCIE Gen 4 για σύνδεση με τα πιο πρόσφατα διακριτά γραφικά και προσφέρουν χαμηλό λανθάνοντα χρόνο και συναρπαστικό παιχνίδι εν κινήσει.\nΣτην CES, η Acer, η ASUS, η MSI και η Vaio ανακοίνωσαν νέα συστήματα βασισμένα σε επεξεργαστές Intel Core H35 Series 11ης γενιάς για εξαιρετικά φορητά παιχνίδια, με περισσότερα από 40 μεγάλα έργα συνεργατών κατασκευής που ξεκίνησαν το πρώτο εξάμηνο του 2021. Frederick Hamburger, Γενικός Διευθυντής της φορητές συσκευές και παιχνίδια στην Intel, δήλωσε σε συνέντευξη τύπου ότι οι επεξεργαστές 10ης γενιάς της Intel εισήλθαν σε περισσότερους από 100 υπολογιστές πέρυσι. Υπάρχουν 42 άλλα σχέδια υπολογιστών που συνοδεύουν τους επεξεργαστές. Οι επεξεργαστές της 11ης γενιάς θα στοχεύουν σε εξαιρετικά φορητά παιχνίδια ή τους ελαφρύτερους φορητούς υπολογιστές που μπορεί να κατασκευάσει η βιομηχανία.\n“Απευθύνεται σε έναν παίκτη επιπέδου εισόδου που θέλει κάτι ακόμα πιο λεπτό και ελαφρύτερο, όπως ένας μαθητής, σε έναν παράγοντα μορφής που μπορεί να πάρει οπουδήποτε”, δήλωσε ο Χάμπουργκερ.\nΓια τους λάτρεις των κινητών που θέλουν επιδόσεις επιτραπέζιων υπολογιστών και απόδοση δημιουργίας, η Intel ανακοίνωσε επίσης έναν επεξεργαστή 8 πυρήνων που θα ξεκινήσει την αποστολή αργότερα αυτό το τρίμηνο. Αυτή η πλατφόρμα έχει έως 5GHz, αρχιτεκτονική Gen 4 PCIE x20 για διακριτά γραφικά και αποθήκευση και Intel Killer Wi-fi 6E (Gig +). Η Intel παρουσίασε έναν φορητό φορητό υπολογιστή Acer Predator Triton 300 SE, ο οποίος έχει πάχος μόλις 17,9 mm και βάρος 3,75 λίβρες. Θα είναι διαθέσιμο στη Βόρεια Αμερική τον Φεβρουάριο ξεκινώντας από 1.400 $.\nΈνα από τα εντυπωσιακά χαρακτηριστικά είναι ότι θα μπορεί να χρησιμοποιεί τόσο διακριτά όσο και ενσωματωμένα γραφικά στο ίδιο σύστημα. Τα διακριτά γραφικά θα μπορούσαν να τρέξουν ένα παιχνίδι, ενώ τα ενσωματωμένα γραφικά μπορούν να εκφορτώσουν μερικές μικρότερες εργασίες όπως η ζωντανή ροή.\nΕπεξεργαστές επόμενης γενιάς “Rocket Lake” και “Alder Lake”\nΠάνω: Η Intel στοχεύει ορισμένες μεγάλες αγορές με τους πιο πρόσφατους επεξεργαστές της.\nΣτο υψηλότερο επίπεδο των επιτραπέζιων υπολογιστών, η Intel παρουσίασε επίσης επεξεργαστές επόμενης γενιάς για παίκτες και λάτρεις που έρχονται στην αγορά με επεξεργαστές επιτραπέζιων υπολογιστών Intel Core S-11ης γενιάς (“Rocket Lake-S”)\nΜε 19% περισσότερες οδηγίες ανά κύκλο από την προηγούμενη γενιά, αυτοί είναι οι πυρήνες με την υψηλότερη συχνότητα. Το headliner είναι το Intel Core i9-11900K, το οποίο θα κυκλοφορήσει το πρώτο τρίμηνο. Σε ένα demo, μπορεί να βελτιώσει την απόδοση του Hitman 3 κατά 7% σε σχέση με την προηγούμενη γενιά.\nΕπιπλέον, η Intel παρουσίασε το “Alder Lake”, τον επόμενο επεξεργαστή που αναμένεται το δεύτερο εξάμηνο του 2021.\nΗ Alder Lake θα συνδυάζει πυρήνες υψηλής απόδοσης και πυρήνες υψηλής απόδοσης σε ένα προϊόν. Η Alder Lake θα είναι επίσης ο πρώτος επεξεργαστής Intel που βασίζεται σε μια νέα βελτιωμένη έκδοση της τεχνολογίας κατασκευής SuperFin 10nm.\nΕπεξεργαστές με δυνατότητα κλιμάκωσης Xeon\nΤέλος, η Intel δήλωσε ότι ξεκίνησε την κατασκευή κλιμακούμενων επεξεργαστών Xeon 10 νανομέτρων για διακομιστές.\nΗ Intel δήλωσε ότι ξεκίνησε να κατασκευάζει επεξεργαστές Intel Xeon Scalable τρίτης γενιάς (με κωδικό όνομα “Ice Lake”) με αύξηση του όγκου που πραγματοποιείται το πρώτο τρίμηνο του 2021.\nΟι επεξεργαστές 10nm Xeon Scalable της Intel διαθέτουν αρχιτεκτονική και αλλαγές πλατφόρμας που αυξάνουν την απόδοση, την ασφάλεια και την αποδοτικότητα λειτουργίας στα κέντρα δεδομένων.\nΤο Facebook απαγορεύει οποιαδήποτε αναφορά “σταματήστε την κλοπή” πριν από τα εγκαίνια


Βόρεια Ελλάδα: Το χριστουγεννιάτικο όνειρο της Δράμας έγινε 10 ετών\nΜια μεγάλη γιορτή για μικρούς και μεγάλους στο κέντρο της πόλης\nΗ χώρα μας σίγουρα δεν έχει την παράδοση των χριστουγεννιάτικων εορτών στα κέντρα των πόλεων όπου έχουν γίνει συνήθεια εδώ και δεκαετίες στην Κεντρική και στη Δυτική Ευρώπη. Η Δράμα όμως εδώ και 10 χρόνια κάνει μια πετυχημένη προσπάθεια να ανατρέψει αυτό το σκηνικό.\nΗ 10η Ονειρούπολη ξεκίνησε στις 4 Δεκεμβρίου και θα είναι εκεί ως και τη γιορτή των Φώτων για να διασκεδάσει μικρούς και μεγάλους. «Υπάρχουν 13 εγκαταστάσεις παιχνιδιών λούνα παρκ και πάνω από 40 σπιτάκια που πουλάνε διάφορα προϊόντα. Υπολογίζουμε ότι περίπου 300.000 άνθρωποι θα περάσουν έστω και για λίγο από τα σπιτάκια της Ονειρούπολης» σχολιάζει ο δήμαρχος Δράμας κ. Κυριάκος Χαρακίδης.\nΜια βόλτα ανάμεσα στα σπιτάκια, στους πάγκους και στα παιχνίδια λούνα παρκ που έχουν τοποθετηθεί στον Δημοτικό Κήπο της πόλης αρκεί για να πείσει για του λόγου το αληθές. Κόσμος πάει και έρχεται. Από τη Δράμα, την Καβάλα, τη Θεσσαλονίκη, την Ξάνθη, την Αλεξανδρούπολη, ακόμη και από περιοχές της Νότιας Ελλάδας και τις άλλες χώρες των Βαλκανίων.\n«Η ίδια η διοργάνωση αποτελεί μια μεγάλη οικονομική ανάσα για την πόλη μας. Την περίοδο των Χριστουγέννων τα ξενοδοχεία είναι γεμάτα. Η αγορά κινείται. Επιπλέον είναι μια ευκαιρία για πολιτισμό αφού στο πλαίσιο της Ονειρούπολης έχουν προγραμματιστεί περίπου 250 μουσικές και άλλες εκδηλώσεις» λέει ο κ. Χαρακίδης.\nΕνα τεράστιο παγοδρόμιο, το χριστουγεννιάτικο δέντρο με τη φάτνη, το κρεμαστό καράβι, το υπερυψωμένο τρενάκι, το πάρκο των δεινοσαύρων και ένα εντυπωσιακό, πολύχρωμο καρουσέλ είναι τα πρώτα πράγματα που συναντά ο επισκέπτης της Ονειρούπολης.\nΤα παραδοσιακά ξύλινα σπιτάκια με διαφορετικές θεματικές ενότητες και το «Σιντριβάνι των Ευχών» συμπληρώνουν την εορταστική μαγεία του χριστουγεννιάτικου χωριού.\n«Είναι μια ευκαιρία και για τους παραγωγούς της περιοχής να κάνουν γνωστά τα εξαιρετικά προϊόντα της περιοχής μας» λέει ο κ. Κώστας Κεμετζής από τον Γυναικείο Αγροτικό Συνεταιρισμό της «Καλοαγρίτισσας», στον οποίο συμμετέχουν δέκα οικογένειες και ο οποίος έχει το δικό του σπιτάκι στην Ονειρούπολη. Παράγουν παραδοσιακά γλυκά και άλλου είδους προϊόντα, με την πρώτη ύλη τους να βασίζεται στην τοπική παραγωγή.\n«Η πόλη μας και γενικότερα η περιοχή υποφέρουν εδώ και περισσότερα από 15 χρόνια από μεγάλη ανεργία και οικονομική ύφεση» σχολιάζει ο αντιδήμαρχος και πρόεδρος της οργανωτικής Επιτροπής της Ονειρούπολης κ. Παύλος Ζαχαριάδης.\n«Σχεδόν όλες οι βιοτεχνίες ενδυμάτων μετακόμισαν στη Βουλγαρία, το εργοστάσιο της Σόφτεξ έκλεισε και πάρα πολλοί άνθρωποι έμειναν άνεργοι. Πλέον η περιοχή μας βασίζεται σχεδόν αποκλειστικά στις γεωργικές εργασίας και στην εξόρυξη και επεξεργασία μαρμάρου. Η Ονειρούπολη είναι ένας τρόπος για να προβληθεί και τουριστικά η περιοχή μας. Υπάρχουν μοναδικά μέρη όπως το Φαλακρό με το χιονοδρομικό του και τα δάση της ευρύτερης περιοχής. Τα επόμενα χρόνια μπορεί να αποτελέσει τουριστικό προορισμό έχοντας ως βάση τη γιορτή αυτή που ελπίζουμε να μεγαλώσει ακόμη περισσότερο στο μέλλον».


Αλεξέι Λόσεφ: Γράμματα από τα Γκουλάγκ (Σβιρλάγκ-Σιμπλάγκ) | Liberal.gr\nΟ Αλεξέι Φιοντόριβιτς Λόσεφ (1893 - 1988) υπήρξε ένας από τους μεγαλύτερος Ρώσσους φιλόσοφους και φιλόλογους του 20ού αιώνα. Ο Λόσεφ γεννήθηκε στο Νοβοτσερκάσκ το 1893. Γιός ενός Κοζάκου του Ντον, καθηγητή της Φυσικής και των Μαθηματικών, και της κόρης ενός ιερέα.\nΤο 1915 αποφοίτησε από το τμήμα Φιλοσοφίας και Κλασσικής Φιλολογίας της Σχολής Ιστορίας και Φιλολογίας του Πανεπιστημίου της Μόσχας. Μετά την Οκτωβριανή επανάσταση, δεν του επετράπη να διδάξει φιλοσοφία, υπηρέτησε ως καθηγητής Φιλολογίας (1919) στο Πανεπιστήμιο του Νίζγκοροντ και καθηγητής Αισθητικής στο Ωδείο της Μόσχας (1922-1929). Το 1922 νυμφεύεται την Βαλεντίνα Μιχαΐλοβνα Σοκολόβα. Το 1929, όπως και η σύζυγός του, εκάρη μυστικά μοναχός από στάρετς του Αγίου Όρους.\nΤα μοναχικά ονόματα που έλαβαν ήταν Ανδρόνικος και Αθανασία. Έκτοτε θα φορούσε πάντοτε τον μοναχικό σκούφο. Το 1930 καταδικάστηκε, με τη σύζυγό του, σε 10ετή φυλάκιση. Εξέτισε την ποινή του για 3 χρόνια στην κατασκευή της διώρυγας που ένωνε την Λευκή θάλασσα με την Βαλτική, όπου έχασε σε μεγάλο βαθμό την όρασή του. Χάρη στο αίτημα της πρώτης συζύγου του Γκόρκι, Πεσκόβα, το 1932, ο Λόσεφ και η σύζυγός του απελευθερώθηκαν.\nΓια 25 σχεδόν χρόνια δεν θα δημοσιεύσει εργασίες του, ενώ εργάζεται ως καθηγητής των Λατινικών. Μετά το θάνατο του Στάλιν, ο Λόσεφ άρχισε να δημοσιεύει και πάλι τα έργα του. Στη βιβλιογραφία του περιλαμβάνονται σχεδόν 800 δημοσιεύσεις, από τις οποίες πάνω από 40 είναι μονογραφίες. Οι μελέτες του απλώνονται από τους Πλάτωνα και Αριστοτέλη έως τον Πλωτίνο και τους νεοπλατωνικούς. Επίσης μεταφράζει Αριστοτέλη, Πλωτίνο, Σέξτο Εμπειρικό, Πρόκλο και Νικόλαο Κουζάνο, ενώ επιμελήθηκε την έκδοση τωνФαπάντων του Πλάτωνος (τόμοι 1-3, 1968-1972). Το 1983 δημοσίευσε το βιβλίο του «Ο Βλαδίμηρος Σολοβιώφ και η εποχή του», το οποίο αρχικά απαγορεύτηκε. Η μεγάλη κοινωνική αντίδραση, όμως, άλλαξε την απόφαση των αρχών, το βιβλίο κυκλοφόρησε και έγινε ανάρπαστο. Μνημειώδες παραμένει ως βιβλίο αναφοράς το επτάτομο έργο του «Ιστορία της αρχαίας ελληνικής αισθητικής». Σήμερα το έργο του συνεχίζεται από τη δεύτερη σύζυγο του Τάχο Γκόντι στο «Σπίτι του Αλεξέι Λόσεβ» στην οδό Αρμπάτ στο κέντρο της Μόσχας, όπου εκτός από τη βιβλιοθήκη του που είναι προσιτή σε όλους, διεξάγονται εξαιρετικά ενδιαφέροντα σεμινάρια με αντικείμενο τη φιλοσοφία, τη θεολογία, την ιστορία του πολιτισμού, τη γλωσσολογία, τις κλασσικές σπουδές κ.λπ.\nΒιζίνι, 19 Φεβρουαρίου 1932\nΓιάσοτσκα, χθες έλαβα μια είδηση από τους γέροντες ότι τα βιβλία δεν μπορούν να παραμείνουν στη σοφίτα, ότι τα έχουν μεταφέρει ήδη στο δωμάτιό τους και ένα μέρος το έδωσαν στον «άρρωστο».\nΈτσι, λοιπόν, ψυχή μου, η σοφίτα μας θανατώθηκε. Κατεστράφη το ήρεμο σκήνωμα της προσευχής, της αγάπης, των υψηλών εμπνεύσεων του νου και της καρδιάς, ένα καταφύγιο της τρυφερότητας και της ειρήνης, ένα διανοητικό λιμάνι μέσα στον θρήνο και στο χάος της ζωής. Αδυνατώ να σου εκφράσω όλη την ένταση του εκνευρισμού, της κακίας και μιας ζωώδους απελπισίας που με κατέλαβαν ύστερα από αυτήν την είδηση. Έως και το τελευταίο λεπτό ήλπιζα στη διάσωση της βιβλιοθήκης και του επιστημονικού αρχείου, πιστεύοντας πως δεν θα πειράξει ο Θεός εκείνα τα οποία ο Ίδιος τοποθέτησε και ευλόγησε. Και να σκεφτείς πως τη σοφίτα την είχαν ανοίξει μόλις στις 9 Ιανουαρίου και έγραφαν οι γέροντες, πως όλα τα βιβλία και τα πράγματα τα βρήκαν σώα και αβλαβή.\nΤι θα κάνω εγώ τώρα; Η καταστροφή της βιβλιοθήκης είναι ένα πλήγμα που δεν θα περάσει εύκολα, το νιώθω. Το θέμα μου δεν είναι ο Κάντ και ο Χέγκελ με τους οποίους σκεπάζουν οι Σοκολόβ τα κουζινικά σκεύη τους, δεν είναι ο ανέκδοτος Νικολάϊ Κουζάνσκι μου, με τον οποίον σκουπίζονται. Σε τελική ανάλυση, το θέμα μου δεν είναι καν η ίδια η απαγόρευση των Αρχών να παραμείνει η βιβλιοθήκη στη θέση της. Το πρόβλημα δεν είναι οι Αρχές. Μπορεί όμως να παραμείνει κανείς ήρεμος με τις ανώτερες αξίες, αν αυτές επιτρέπουν τις τερατουργίες και την εξοργιστική προσβολή παντός υψηλού και άγιου;!\nΓιάσοτσκα, δεν βρίσκω λόγια για να σου εκφράσω το βάθος της αγανάκτησης και της οργής μου, είμαι έτοιμος, ως φαίνεται, να επαναστατήσω έναντι όλων αυτών που μια ζωή πίστευα και με τα οποία ζούσα. Μα, τι είναι αυτό;! Τι άλλο μας μένει, εκτός από αυτήν την άθλια ζωή που κάνουμε τώρα; Τι επιλογές έχουμε και τι θα κάνουμε; Γιάσοτσκα, καλή μου, σώσε με, με κάθε τρόπο, χωρίς εσένα θα πεθάνω. Γιάσοτσκα, ψυχή μου, παρηγόρησέ με και σκούπισε τα δάκρυα μου, αφού κλαίω τώρα σαν παιδί και δεν ξέρω τι μου συμβαίνει. Έχει πεθάνει και η τελευταία μου ελπίδα να επιστρέψω στο επιστημονικό έργο∙ τι είμαι εγώ χωρίς την βιβλιοθήκη;\nΈνας Σαλιάπιν που έχει χάσει τη φωνή του, ένας Ραχμάνινοφ χωρίς το πιάνο του. Τι θα κάνω εγώ ο μουσικός που έχασε το όργανό του και δεν δύναται να το αποκαταστήσει με κανέναν τρόπο; Εκεί υπήρχαν συγκεντρωμένα τα έργα των σημαντικότερων φιλοσόφων, των σημαντικότερων παγκόσμιων κλασικών, εξειδικευμένη βιβλιογραφία για πληθώρα ειδικών θεμάτων. Θυμάσαι, Γιάσοτσκα, πως σε κάθε φύλλο χαρτί υπήρχε και κάποια σκέψη κρυμμένη, καρπός, σε κάποιες περιπτώσεις, πολλών άγρυπνων νυχτών και τεράστιας προσπάθειας ενός ανήσυχου νου; Θυμάσαι, καλή μου, με ποιο σεβασμό, μέχρι και με ευλάβεια, αντιμετώπιζες το κάθε απόκομμα των εγγράφων μου και τα τοποθετούσες πάνω στο τραπέζι, όταν έπεφταν στο πάτωμα; Γιάσοτσκα, καλέ, καλέ, μοναδικέ μου άνθρωπε! Μόνο εσύ μου έχεις απομείνει, αλλά ακόμη και εσένα σε πήρε ο Θεός χιλιάδες βέρστια μακριά μου. Γιάσοτσκα, τι μου συμβαίνει;\nΝιώθω ότι χάνω την αυτοπειθαρχία μου και δεν μπορώ πλέον να είμαι βέβαιος για τον εαυτό μου. Πώς επιτρέπει ο Θεός αυτή την άγρια εκδίκηση και τις πνευματικές θηριωδίες; Αρχίζεις να καταλαβαίνεις τον άθεο Βολταίρο, ο οποίος έλεγε, πως, αν ο Θεός δεν μπορεί να υπερβεί το κακό, τότε Αυτός δεν είναι παντοδύναμος, εάν δεν θέλει να το υπερβεί, τότε Αυτός δεν είναι πανάγαθος, αλλά αν είναι και παντοδύναμος και πανάγαθος, τότε πώς μπορεί και απλώς κοιτάζει αυτά που συμβαίνουν; Αυτή η ιεροσυλία κατακλύζει το μυαλό μου τώρα και είναι έτοιμη να ξεχειλίσει προς τα έξω. Τι είναι όλα αυτά, έλλειψη παντοδυναμίας, δηλαδή αδυναμία, ή έλλειψη ευγνωμοσύνης, δηλαδή κακία; Και η απάντηση εκείνη με την οποία μεγαλώσαμε, πως όλα αυτά είναι η αγάπη του Θεού, αυτή η μυστικιστική και τρομερή απάντηση ηχεί τώρα σαν κοροϊδία και σαν κακεντρεχής σαρκασμός. Με τίποτα δεν μπορώ να πείσω τον εαυτό μου πως η επιστήμη είναι κάτι κακό, πως τα βιβλία είναι βλαβερά, πως η Εκκλησία είναι κακή και πως πράγματι όλα αυτά αξίζουν να καταστραφούν.\nΔεν μπορώ με τίποτα να πειστώ πως υπήρχε τέτοια τερατώδης κακία στις μεταξύ μας σχέσεις, που έπρεπε οπωσδήποτε να καταστρέψουν τον οίκο μας και να διασπάσουν την κοινή μας ζωή. Ο Θεός μάς χτυπάει ανελέητα εδώ και δύο χρόνια και δεν διακρίνω τον ορίζοντα του τέλους αυτής της βιαιότητας, επειδή όλο και πιο μακριά μετατίθεται το γεγονός εκείνο, για το οποίο σου έγραφα. Ψυχή μου, εγώ είμαι συγγραφέας και δεν μπορώ να ζήσω χωρίς το συγγραφικό μου έργο, είμαι διανοούμενος και δεν μπορώ να ζήσω χωρίς την σκέψη και χωρίς την τέχνη της διανόησης. Δεν μπορώ, δεν μπορώ διαφορετικά. Αυτός είναι ο δρόμος μου, η υπακοή μου, η κλήση μου, το έργο που έχει καταλάβει όλη την ζωή μου και πήρε όλες τις δυνάμεις μου. Να αποχωριστώ όλα αυτά θα σήμαινε πνευματικό θάνατο και δεν βρίσκω κανέναν άλλον δρόμο. Ύστερα από τόσα χρόνια φιλίας, έχουμε καταρτίσει νέα και απολύτως πρωτότυπα σχήματα του ανθρώπινου βίου, έχουμε πετύχει τέτοιον συνδυασμό επιστήμης, φιλοσοφίας, πνευματικού γάμου και μοναστηριακής ζωής, για τα οποία λίγοι είχαν το ηθικό σθένος και τα οποία σχεδόν κανένας μικροαστός από τους σύγχρονους επιστήμονες, φιλοσόφους, κοσμικούς εγγάμους και μοναχούς δεν έχει δει ούτε στα όνειρα του. Ο συνδυασμός αυτών των πορειών σε ένα διαυγή και φλέγοντα ενθουσιασμό, μέσα στον οποίο συνενώθηκε η σιωπή της εσωτερικής ανείπωτης παρατήρησης της αγάπης και της ειρήνης με την ενέργεια της επιστημονικο-φιλοσοφικής δημιουργικότητας είναι έργο του Λόσεβ και κανενός άλλου, την πρωτοτυπία, το βάθος και τον ανθρωπισμό του οποίου από τους Λόσεφ δεν θα μπορέσει να στερήσει κανένας.\nΚαι τώρα τι; Στο άνθος της ηλικίας, στο διάβα νέων και ανεπανάληπτων καλλιτεχνικών έργων μάς χτύπησαν ανελέητα, μάς φυλάκισαν στο μπουντρούμι – και ποιος; Γιάσκοτσκα, δεν θα σου κρύψω (ούτε θέλω, ούτε μπορώ να το κρύβω), πως η ψυχή μου είναι γεμάτη από άγρια αγανάκτηση και εκνευρισμό έναντι ανωτέρων δυνάμεων, όσο και να μου λέει ο νους μου, ότι κάθε επανάσταση και διαφωνία έναντι του Θεού είναι άνευ νοήματος και αδόκιμη. Ποιος είμαι; Καθηγητής; Ένας Καθηγητής της Σοβιετίας που απαρνήθηκαν τα ίδια τα Σοβιέτ! Επιστήμονας; Χωρίς καμία αναγνώριση και καταδιωκόμενος όχι λιγότερο από κοινούς αλήτες και εγκληματίες! Φυλακισμένος; Μα ποιος πανάθλιος έχει το δικαίωμα να θεωρεί φυλακισμένο εμένα, ένα Ρώσο φιλόσοφο και μοναχό! Ποιος είμαι εγώ και τι είμαι; Έχω μια ερώτηση ακόμη πιο τρομερή: τι θα είμαι σε «10 χρόνια», αν όχι σε 10 σε 5, σε 3 ή σε ένα έστω χρόνο από σήμερα; Η κακότητα και το πνευματικό πάγωμα, που μέρα με τη μέρα αυξάνουν, μπορούν να οδηγήσουν σε ανεπανόρθωτη πνευματική καταστροφή, από την οποία δεν θα είναι δυνατόν πια να επιστρέψω στην παλιά πορεία.\nΝιώθω αλυσοδεμένος την ώρα που η ψυχή μου ξεχειλίζει από αχρησιμοποίητες και ανεξάντλητες δυνάμεις και καλλιτεχνικές ορμές, στον νου μου βράζουν και μεγαλώνουν νέες, μονίμως νέες και νέες σκέψεις, σκέψεις που απαιτούν πρακτικές ανέσεις για την κατανόηση και τον σχηματισμό αυτών, και αυτή η καρδιά, παρά το κρύο και το θλιμμένο λυκόφως της τωρινής ζωής μου, χτυπάει ακούραστα, συντονισμένη με κοσμικές, συμπαντικές δονήσεις, που με έλκουν στους μυστικούς τόπους ανήκουστων αισθημάτων, ενθουσιασμών, παρατηρήσεων, ομορφιάς και δυνάμεως της πνευματικού ανόδου, συγκίνησης και ηρωισμού.\nΨυχή μου, δεν νιώθω διόλου κουρασμένος. Δεν αισθάνομαι καμία κούραση. Αντιθέτως, βρίσκομαι εν βρασμώ πνευματικών και ψυχικών δυνάμεων, έχω όρεξη για εργασία, για δημιουργία. Αλλά η έλλειψη της δυνατότητας να εκφραστώ και η ματαίωση της δυνατότητας να έχω πρόσβαση στα επιστημονικά μου εργαλεία και στο μέλλον, τώρα, με την απώλεια της βιβλιοθήκης, με θλίβει, με θυμώνει, κατακλέβει την ψυχή μου, με κάνει να χάνω τη διαύγεια της αυτοκυριαρχίας και βιάζει το ελευθέρως εξελισσόμενο πνεύμα μου. Αιωνίως, μονάκριβη φίλη μου, αδειάζει η ψυχή μου και νιώθω λες και αρχίζω να ζητιανεύω εσωτερικά. Και όλα αυτά, ενώ η ψυχή έχει τόση δύναμη, τόση γνώση, τόσους ιερούς και ευγενείς σκοπούς και ενορμήσεις! Ίσως κάποια στιγμή να βρω το νόημα μέσα σε αυτήν την τρελή ανοησία της ζωής που μας περιβάλλει, ίσως να χαμογελάσω με τα περασμένα βάσανά μου. Αλλά αυτήν τη στιγμή η ψυχή μου χάνει την αγνότητα και την παλαιά αθωότητά της και χτυπιέται, σαν τη γυναίκα την ώρα που την βιάζουν και χάνει όλα αυτά που στα βάθη της ψυχής η κάθε γυναίκα θα ήθελε να διατηρήσει. Παραμορφώνεται το πνεύμα και πώς να ξεφύγω απ’ αυτήν την κατάσταση;\nΌταν η καθημερινότητα μετατρέπεται σε οίκο ανοχής και καταγώγιο εγκληματιών, όταν η ψυχή πέφτει θύμα βιασμού, ακόμη και όταν αυτό συμβαίνει κόντρα στη βούλησή της, πώς μπορεί η ψυχή να παραμείνει αθώα, πώς να ζεσταθεί με τις ακτίνες της αγνότητάς της; Γιάσοτσκα, πολλά ακόμη θα ήθελα και έχω να σου πω, αλλά παγώνουν τα χείλη μου, ο νους δεν βρίσκει τα λόγια να εκφράσει όλον τον θρήνο και τον πόνο για την καταστροφή της σοφίτας μας. Μήπως ήμουν πράγματι δεμένος με εκείνη και με εσένα σαρκικά, υλικά, αισθησιακά, ηδονιστικά; Μήπως ήταν πράγματι η αγάπη μου στα βιβλία με κάποιον τρόπο όμοια της άπληστης συλλογής υλικών αγαθών, άξιας μόνο καταστροφής και εκδίκησης; Αγαπούσα μήπως τα βιβλία λόγω χρημάτων, λόγω δόξας, λόγω μιας ζεστής γωνίας και νόστιμων φαγητών; Δεν ήταν άραγε τα δημιουργήματα των καλύτερων τέκνων της ανθρωπότητας για εμένα τροφή πνευματική, συμπαντική ατμόσφαιρα της νόησης και του συναισθήματος, που με διέσωζε από τα άδυτα του μικροαστισμού και της χυδαιότητας που μας περιτριγύριζε; Τα αγαπούσα τα βιβλία όπως αγαπώ τη σκέψη, την κάθε καθαρή σκέψη, όπως αγαπώ κάθε ορμή και κάθε έκφραση του πνεύματος, που αιωνίως τείνει προς το υψηλό. Με πολλά από τα βιβλία μου έχω ζήσει 20-25-30 χρόνια, από τα πρώτα χρόνια του Γυμνασίου. Πολλά από αυτά προ πολλού έπαψαν για εμένα να είναι απλώς βιβλία και μετατράπηκαν σε ζωντανούς συνοδοιπόρους, σε φίλους μιας ζωής, με τους οποίους συνομιλούσα σαν να ήταν ζώντες οργανισμοί και τα οποία με παρηγορούσαν σαν να ήταν οι πιο κοντινοί μου άνθρωποι.\nΠολλά από τα βιβλία, που έχουν τώρα αφεθεί στο έλεος της μοίρας, με συντρόφευαν στην πορεία της ζωής μου, με τα δεσίματά τους, με τις εξωτερικές ατέλειες, με τις ελάχιστες εξωτερικές ιδιαιτερότητες, τόσο αγαπημένα και οικεία στην καρδιά μου, όσο αγαπημένη είναι η ελιά στο πηγούνι σου ή όσο αξέχαστη μού είναι η χροιά της φωνής σου, αν και μπορεί κάποιος πνευματοκρατιστής ή ηθικολόγος (δηλαδή ηλίθιος) να με κατηγορήσει εδώ ως υλιστή και συναισθηματικό. Όσο αγαπώ εσένα, αιώνια φίλη και συνοδοιπόρε μου, τόσο αγαπώ και τα βιβλία μου και δεν ξέρω που σταματάει η επικοινωνία με ένα μεγαλειώδες πνεύμα μέσω των βιβλίων του και που ξεκινάει η επικοινωνία μου με εσένα. Είναι που όλα ενώνονται, ενοποιούνται σε ένα σύνολο – αγνό, αδιάρρηκτο και αιώνιο. Και τώρα που έχουν καταφέρει να διαρρήξουν την ενότητα αυτήν, πώς να το ονομάσω αν όχι βιασμό της ζωής μας, διωγμό στο σκότος και παράνοια, ληστεία και προσβολή του ύψιστου ιερού ναού; Δεν καταρρέει αυτή η ενότητα και να που όμως κάπως καταφέρουν και την καταστρέφουν! Τα λείψανα και την Αγία Τράπεζά μας! Γιάσοτσκα, φως της ψυχής μου, κάνε κάτι να μην συμβεί αυτή η καταστροφή. Γιάσοτσκα, άνθρωπε δικέ μου, έλα σε εμένα, εμφανίσου με παρηγοριά και τρυφερότητα. Έχω ανάγκη την τρυφερότητά σου, όσο ανάγκη έχω τον αέρα. Θυμάμαι ώρες ολόκληρες αγωνίας να πηγαινοέρχομαι μοναχός μου, λέγοντας το όνομά σου, καρτερώντας να εμφανιστείς και να με βοηθήσεις. Πάνε δύο χρόνια που έμεινα χωρίς τη βοήθειά σου. Πόσο ακόμη θα μας χτυπάει ο Θεός; Ή μήπως πλησιάζει πια το τέλος, το εύκολα προβλέψιμο τέλος. Ξέρω καλά με ποιον τρόπο πεθαίνουν οι άνθρωποι εδώ πέρα. Όταν παγώσει το πτώμα μου κατά τη διάρκεια της νυχτερινής βάρδιας, έξω στο κρύο και στην παγωνιά, κάτω από τους τοίχους της αποθήκης ξύλου που φυλάσσω, θα έρθουν αναγκαστικά οι μικροκλέφτες (δεν έρχεται και κανένας άλλος) να σηκώσουν βρίζοντας το πτώμα μου για να το πετάξουν σε μια τυχαία λακκούβα (δεν προτίθεται κανείς να σκάψει έναν τάφο της προκοπής σε παγωμένο χώμα), τότε είναι που θα τελεστεί η πραγματική ολοκλήρωση των φιλοσοφικών αναστεναγμών και αναζητήσεών μου και θα πραγματωθεί ένα άξιο και όμορφο τέλος της μεταξύ μας φιλίας και αγάπης.\nΝα τι αξία έχει η τωρινή κατάσταση του πνεύματός μου και με τι ομορφιά επιβραβεύει ο Θεός το έργο αναζήτησης της αλήθειας. (Γιάσοτσκα, και τα αστεία με τον Χριστό;) Γιάσοτσκα, θολώνει η σκέψη μου και διαρρηγνύεται η συνείδησή μου, αντικρίζω μια σκοτεινή άβυσσο και δεν ξέρω που να ακουμπήσω. Όπως παγώνουν τα χέρια μου, τα ρευματικά ύστερα από ατελείωτη δουλειά με τους μουσκεμένους κορμούς δέντρων δάχτυλά μου, παγώνει και πετρώνει και το πνεύμα μου. Και δεν υπάρχει κανείς να ζεστάνει τα παγωμένα δάχτυλά μου, που με ζόρι και πόνο μόνο κουνιούνται πια, και δεν υπάρχει κανείς να ζωντανέψει με την τρυφερότητα το παγωμένο πτώμα της ψυχής μου. Γιάσοτσκα, χαρά μου, αγάπη μου, καλό μου κορίτσι, μόνο εσύ μου έχεις απομείνει. Βλέπω τα μάτια σου και χαϊδεύω νοερά τα μαλλιά σου. Μόνο εσύ δεν με έχεις ξεχάσει. Ο Θεός όμως μας άφησε μόνους και τι άλλο να περιμένουμε πια από Αυτόν εκτός από τον θάνατο; Καλό μου κορίτσι, χαρά μου, ζωή μου, άκουσε τον θρήνο μου! Ψυχή μου, άρρωστο και αδύναμο κορμί μου, δέξου το χάδι μου, νοερό, ίσως και το τελευταίο. Σώσε με με όποιον τρόπο και ανάστησέ με στην καινούργια ζωή. Έχασα τον δρόμο μου και δεν καταλαβαίνω πια τίποτα. Μόνο που στη θάλασσα των θρήνων και των στεναγμών αναδύεται η αγάπη που έχω για σένα και η θύμηση της ψυχής και της οπτασίας σου. Δεν έχουμε πατρίδα, δεν έχουμε καταφύγιο. Πώς να μην κλάψω, αναλογιζόμενος τον Ζουκόβσκι:\nΧώρα μου, στην οποία είχαμε γευτεί\nΤις πρώτες χάρες της ύπάρξης,\nΟι πεδιάδες και οι λόφοι πατρογονικά μας,\nΤου ουρανού μας το γλυκό το φως,\nΓλέντια και παιχνίδια πρώτων χρόνων\nΚαι τα πρώτα τα μαθήματά μας.\nΏ, Ιερή Πατρίς!\nΔεν υπάρχει καρδιά που να μην τρέμει,\nΝα που δεν έχουμε ούτε πατρίδα, ούτε οικείους, ούτε τον ουρανό, ούτε τη γλυκύτητα της ύπαρξης! Εσύ είσαι η μοναδική πατρίδα μου, γλυκό μου κορίτσι, ψυχή μου, αιώνιο και μοναδικό χάδι. Σε στιγμές που διακόπτεται η προσευχή, σε αυτήν τη θυμωμένη και άνευ νοήματος πορεία, η θύμησή σου και μόνο αυτή παραμένει σημάδι πως κάποτε υπήρξε η προσευχή και πως ακόμη είναι εφικτή. Και ήταν πολλές η φορές που με είχε εγκαταλείψει η προσευχή αυτά τα δύο χρόνια, με είχε εγκαταλείψει με ύποπτο τρόπο, με κακία και πείσμα. Δεν συγκρίνεται αυτό με τους πειρασμούς στο κελί. Μα και πώς να συντελεστεί η προσευχή σε τέτοια κατάσταση ψυχικής αναταραχής, με τέτοιον μόνιμο φόβο και ανησυχία για τη ζωή σου, με τέτοιο παράπονο και μη αποδοχή αυτής της άθλιας «πορείας»! Αντί της προσευχής στέκει στην ψυχή μια κραυγή συνεχόμενη, στην οποία δεν μπορείς να διακρίνεις πια πού είναι η προσευχή και πού είναι ο αναστεναγμός ενός χτυπημένου ζώου και πού οι αναθεματισμοί, απευθυνόμενοι στον αέρα, εναντίον δεν ξέρω και εγώ τίνος. Δεν είναι καιρός για προσευχή, δεν συζητώ καν για τις πραγματικές συνθήκες πια. Μόνο η θύμησή σου και συντηρεί το λεπτό, συνεχώς διακοπτόμενο νήμα της προσευχής.\nΣκέπτομαι: αν δεν προσευχηθώ εγώ για τη Γιάσοτσκα, τότε ποιος; Αν διέκοπτα την προσευχή που κάνω για σένα, θα το ένιωθα ως προδοσία, όχι απέναντι στον Θεό, αλλά απέναντί σου και, ξέρεις, αυτό και μόνο με αναγκάζει να προσεύχομαι. Προσευχόμουν και έκλαιγα για τη διάσωση την σοφίτας μας – το αποτέλεσμα το γνωρίζεις. Προσευχόμουν και αναθεμάτιζα τους εχθρούς της αλήθειας – το αποτέλεσμα το γνωρίζεις. Προσευχόμουν, μετάνιωνα, έκλαιγα μέχρι πονοκεφάλου για την διατήρηση του ελάχιστου επιστημονικού έργου και της επικοινωνίας μου μαζί σου, αυτών των ελάχιστον δεδομένων, απαραίτητων για τη διατήρηση της ψυχικής ισορροπίας – το αποτέλεσμα το γνωρίζεις. Ύστερα από όλα αυτά αποθαρρύνεται το πνεύμα, σιγεί η προσευχή και επικρατεί ένα πάγωμα και συσκότιση της συνείδησης. (Μην παρακαλάς για τίποτα). Παραμένει όμως ένα πράγμα που καμία κακία, κανένα παράπονο και καμία έλλειψη πίστης στην προσευχή δεν μπορεί να υπερνικήσει – η θύμησή σου. Μόλις σε θυμάμαι, ανάβει ξανά στην ψυχή η φωτιά από τα κάρβουνα της προσευχής, και πάλι πιστεύω στο φως, στην τρυφερότητα, στην ειρήνη και στην αγάπη, στην καλοσύνη και στη Θεία πρόνοια. Δεν πιστεύω πια σε τίποτα και για τίποτα δεν μπορώ να προσευχηθώ. Αλλά μόλις αναδύεται στη σκέψη μου η μορφή σου, η αινιγματική και πανέμορφη οπτασία σου ανάμεσα στην ομίχλη και τις μπόρες της ζωής, ανάμεσα στο σκότος και στην παράνοια του νου που σβήνει, μόλις σε θυμάμαι –θλιμμένη και λαμπερή, κουρασμένη και φωτεινή, σαν τους φθινοπωρινούς ορίζοντες, νιώθω αμέσως πως η προσευχή ξεκινάει από μόνη της και διατηρείται η ικανότητα προσευχής που είχαμε αποκτήσει. Γιάσοτσκα, πόσο όμορφη είναι η σκέψη, η καθαρή σκέψη, ο καθαρός νους, από τα βάθη του οποίου αναδύεται συνεχόμενα και ξεχειλίζει η αστείρευτη πηγή της ζωής. «Ζωντανός νους», για τον οποίον μιλάει ο Πλωτίνος, πόσο πανέμορφος είναι, και να σκεφτείς πως είχαμε υπάρξει, ταπεινοί έστω, αλλά υπηρέτες αυτού του καθαρού νου.\nΘελήσαμε να δοξάσουμε τον Θεό στη συνείδηση, στον ζωντανό νου. Να γιατί είναι τόσο δύσκολο να συμφιλιωθούμε με την παρούσα κατάσταση, υπάρχει εδώ πολύ περισσότερος θάνατος απ΄ ό,τι ζωή, θάνατος και μία ατελείωτη παράνοια. Αυτό που ζούμε δεν είναι ζωντανός νους της ύπαρξης και της προσωπικότητας, αλλά μία θανατηφόρα παράνοια της ανυπαρξίας και της απροσωπίας. Πώς να επιβιώσουμε από αυτό; Αν δεν ήσουν εσύ (Παράνοια απέναντι στους ανθρώπους).


Εγκλημα και ιστορία... - Medium.gr\nΓιατί, τελικά, κάνει όλη αυτή τη φασαρία το ΚΚΕ σχετικά με το μνημόνιο του Σουηδού ευρωβουλευτή κ. Γ. Λίντμπλαντ, που φέρει τον τίτλο «Ανάγκη διεθνούς καταδίκης των εγκλημάτων των ολοκληρωτικών κομμουνιστικών καθεστώτων»; Μήπως δεν έγιναν αυτά τα εγκλήματα, τα οποία ευσχήμως το ΚΚΕ αναφέρει ως «λάθη στην πορεία οικοδόμησης του σοσιαλισμού»; Μήπως δεν υπάρχει ανάγκη για τη διεθνή καταδίκη αυτών των «λαθών»; Ή μήπως με αφορμή αυτά τα αιματοβαμμένα «λάθη» συκοφαντείται -όπως ισχυρίζονται κάποιοι- η ιδέα του κομμουνισμού;\nΑς δούμε τα πράγματα από την αρχή. Ο Σουηδός ευρωβουλευτής κ. Γ. Λίντμπλαντ κατέθεσε στο Συμβούλιο της Ευρώπης ένα μνημόνιο, στο οποίο επισημαίνει ότι «τα ολοκληρωτικά κομμουνιστικά καθεστώτα που άσκησαν εξουσία στην Κεντρική και Ανατολική Ευρώπη τον περασμένο αιώνα, και τα οποία εξακολουθούν να είναι στην εξουσία σε αρκετές χώρες του κόσμου, έχουν χαρακτηριστεί, χωρίς εξαιρέσεις, από τη μαζική παραβίαση των ανθρωπίνων δικαιωμάτων... Παρ' όλα αυτά μέχρι στιγμής ούτε το Συμβούλιο της Ευρώπης ούτε και καμία άλλη διεθνής διακυβερνητική οργάνωση ανταποκρίθηκε στο καθήκον για μια γενικευμένη αποτίμηση της κομμουνιστικής εξουσίας όπως και όσον αφορά την ανάγκη για μια σοβαρή συζήτηση για τα εγκλήματα που διαπράχτηκαν στο όνομα της εξουσίας αυτής και ούτε όσον αφορά τη δημόσια καταδίκη τους».\nΤο πολυσέλιδο αυτό μνημόνιο, που προχωρεί σε καταγραφή των μεγαλύτερων εγκλημάτων που έγιναν στο όνομα του κομμουνισμού, προωθείται προς ψήφιση στην Κοινοβουλευτική Ολομέλεια του Συμβουλίου της Ευρώπης στις 24-27 Ιανουαρίου του τρέχοντος έτους.\nΦυσικό κι επόμενο ήταν τα απομεινάρια του σταλινισμού στην Ευρώπη, παρ' όλο που κάποιοι αναγνωρίζουν ότι έγιναν «λάθη» (δηλαδή εγκλήματα), να κινήσουν γη και ουρανό για να καταψηφιστεί το μνημόνιο. Μέχρι στιγμής, μόνον το ΚΚΕ τα κατάφερε σε εθνικό επίπεδο. Σύμπας ο πολιτικός κόσμος, από τη Ν.Δ. και το ΠΑΣΟΚ μέχρι το ΛΑΟΣ, έκλεισε τα μάτια στην αιματοβαμμένη ιστορία του κομμουνισμού στον κόσμο και δήλωσε ότι θα το καταψηφίσει. Ήταν μια επιτυχής επίδειξη της ιδεολογικής κυριαρχίας που έχει η Αριστερά στον τόπο, σύμφωνα με την οποία οι δολοφονίες και οι παραβιάσεις ανθρωπίνων δικαιωμάτων από δεξιά καθεστώτα είναι «φασιστικά εγκλήματα», ενώ οι εκτελέσεις αντιφρονούντων, οι φυλακίσεις και οι εξορίες «είναι σοσιαλιστικά λάθη».\nΠερσινά ξινά σταφύλια, για την Ελλάδα. Το ΚΚΕ χειρίζεται επιδέξια την ιστορία των διώξεων που υπέστη διαλαλώντας πως κάθε αντίθετη άποψη θα επιφέρει διώξεις (ναι! αυτό λέει σχετικά με το μνημόνιο!), η Αριστερά έχει ιστορικά κόμπλεξ απέναντι στο ΚΚΕ, και η Δεξιά τα απέκτησε εσχάτως. Το αποτέλεσμα είναι να κυκλοφορεί μια άνευ προηγουμένου αντιδημοκρατική προπαγάνδα, ασύστολα ψεύδη στα οποία κανείς δεν δείχνει διάθεση να αντιπαρατεθεί.\nΚαταρχήν, η γενική γραμματέας του Κόμματος (ένα είναι το κόμμα!) βάφτισε το «Συμβούλιο της Ευρώπης», «Συμβούλιο Εγκλημάτων» (19.12.2005). Πρέπει εδώ να θυμηθούμε πως αυτό ήταν το μοναδικό διακυβερνητικό όργανο που έκανε έμπρακτη καταδίκη της ελληνικής δικτατορίας και σ' αυτό προσέφευγαν όλοι οι Έλληνες διωκόμενοι. Όταν καταδίκαζε την ελληνική δικτατορία ήταν δημοκρατικό, τώρα που θέλει να καταδικάσει τον Αριστερό ολοκληρωτισμό, κάνει εγκλήματα.\nΔεύτερον, ο πολύς κ. Θεόδωρος Πάγκαλος θυμήθηκε την παλιά του τέχνη, με την οποία διακρίθηκε ως υπουργός Εξωτερικών. Βάφτισε «φιλότουρκο» τον Σουηδό ευρωβουλευτή και πέταξε, κατά τη γνωστή σταλινική πρακτική των φημών, «δεν ξέρω... λέγεται ότι οι Τούρκοι τον φιλοξενούν στην Κωνσταντινούπολη» («Ριζοσπάστης» 24.12.2005). (Σ.Σ. Δηλαδή, έκτος από αντικομμουνιστής, είναι και φιλότουρκος, και απομένει να βγει ο κ. Καρατζαφέρης να «αποκαλύψει» ότι τρέφει φιλικά αισθήματα και για τους ομοφυλόφιλους).\nΤρίτον! Συνδέουν το εν λόγω μνημόνιο με το ...ωράριο! Έφτιαξαν έναν αχταρμά που εμπλέκουν το ΕΑΜ, την αντιδικτατορική πάλη, τους κατ' αυτούς αντεργατικούς νόμους, το Ιράκ, το Αφγανιστάν και την ...απελευθέρωση του ωραρίου, για να αποδείξουν ότι η «Νέα Τάξη» δεν αγαπά τα κομμουνιστικά κόμματα και θέλει να αμαυρώσει τη «λαμπρή» ιστορία τους. Μέσα, δε, σ' αυτά εμφιλοχωρούν τόσα ψέματα, που δεν μπορεί κάποιος να ξεδιαλύνει το πιο μεγάλο. Είπε, για παράδειγμα, η κ. Παπαρήγα (Συνέντευξη τύπου 19.12.2005): «Εδώ ολόκληρος Χίτλερ ονειρεύτηκε, και μάλιστα ο Χίτλερ, με την ανοχή της Μεγάλης Βρετανίας των Ηνωμένων Πολιτειών και της Γαλλίας, είχε στόχο να εξαφανίσει από προσώπου γης τη Σοβιετική Ένωση...». Απ' όσο θυμόμαστε από την ιστορία, η Σοβιετική Ένωση είχε υπογράψει το επαίσχυντο σύμφωνο Μολότοφ-Ρίμπερντροπ με τη ναζιστική Γερμανία (που μεταξύ άλλων προέβλεπε το διαμελισμό της Πολωνίας). Οι προαναφερθέντες «ιμπεριαλιστές» δεν υπέγραψαν καμιά τέτοια συμφωνία με τους ναζί.\nΠαραείναι πολλά τα ψεύδη στην καμπάνια του ΚΚΕ κατά του μνημονίου, για να ασχοληθεί κάποιος σε βάθος. Υπάρχει, όμως, ένα σημείο που πρέπει να προσέξουμε. Πολλοί διαχωρίζουν τον υπαρκτό κομμουνισμό από την περίοδο διακυβέρνησης του Ιωσήφ Στάλιν. Ισχυρίζονται ότι είναι άδικη η καταδίκη της κομμουνιστικής ιδεολογίας λόγω παρεκτροπής της στο σταλινικό ολοκληρωτισμό. Γι' αυτό απαξιώνουν το μνημόνιο το οποίο αναφέρεται: «Φαίνεται να επιβεβαιώνεται ότι η εγκληματική διάσταση των κομμουνιστικών καθεστώτων δεν ήταν αποτέλεσμα περιστάσεων, αλλά μάλλον αποτέλεσμα συνειδητών πολιτικών επεξεργασμένων από τους θεμελιωτές τέτοιων καθεστώτων ακόμα πριν πάρουν την εξουσία. Οι ιστορικοί κομμουνιστές ηγέτες ποτέ δεν έκρυψαν τους στόχους τους, που ήταν η δικτατορία του προλεταριάτου, η εξάλειψη των πολιτικών αντιπάλων και κατηγοριών του πληθυσμού που ήταν ασύμβατες με το νέο μοντέλο κοινωνίας. Η κομμουνιστική ιδεολογία, όπου και όποτε εφαρμόστηκε, είτε στην Ευρώπη είτε αλλού, πάντα κατέληξε σε μαζικό τρόμο, εγκλήματα και μεγάλης έκτασης παραβίαση των ανθρωπίνων δικαιωμάτων. Όταν κανείς αναλύει τις συνέπειες της εφαρμογής αυτής της ιδεολογίας, δεν μπορεί να αγνοήσει τις ομοιότητες με τις συνέπειες μιας άλλης ιδεολογίας του 20ού αιώνα, και συγκεκριμένα του ναζισμού. Αν και αμοιβαία εχθρικά, αυτά τα δύο καθεστώτα μοιράζονταν έναν αριθμό κοινών χαρακτηριστικών».\nΕίναι, λοιπόν, εγκληματική ολόκληρη η περίοδος των κομμουνιστικών διακυβερνήσεων ή απλώς αμαυρώνεται από την περίοδο του σταλινισμού; Καταρχήν, τα εγκλήματα και οι παραβιάσεις των ανθρωπίνων δικαιωμάτων ξεκίνησαν προ του Στάλιν και συνεχίστηκαν μετά απ' αυτόν (δυστυχώς σε κάποιες γωνιές του κόσμου συνεχίζονται ακόμη). Κατά δεύτερον, ακόμη και η κ. Παπαρήγα δήλωσε ότι ο σταλινισμός δεν ήταν μια προσωπική παρεκτροπή. «Δεν εξηγούνται αυτά (σ.σ. τα πεπραγμένα του σταλινικού καθεστώτος) ούτε με τα προτερήματα ούτε με τις αδυναμίες των προσώπων... Δεν είναι η περίοδος του Στάλιν. Είναι η περίοδος που μπαίνουν οι βάσεις του σοσιαλισμού, της νέας κοινωνίας...».\nΣτο όνομα, λοιπόν, της οικοδόμησης αυτής της «νέας κοινωνίας» εξοντώθηκαν περί τα 100 εκατομμύρια «αντιδραστικοί» και δυστυχώς εξακολουθούν χιλιάδες να είναι στις φυλακές της Κίνας, της Κούβας, της Βορείου Κορέας κ.α.\nΔημοσιεύτηκε στην εφημερίδα «Απογευματινή» στις 20.1.2006


Σε δήλωση μετά την ανακήρυξη των Βουλευτών που ανέδειξε η εκλογική διαδικασία της 30ης Μαΐου, ο Α. Κυπριανού ευχαρίστησε τις 80.000 ψηφοφόρους που στήριξαν το ΑΚΕΛ στην εκλογική αναμέτρηση και τις εκατοντάδες εθελοντές που, όπως είπε, εργάστηκαν ακατάπαυστα και ιδιαίτερα την Κυριακή, ώστε να επιτευχθεί το αποτέλεσμα που επιτεύχθηκε.\nΔήλωσε ότι το αποτέλεσμα τους λύπησε και πρόσθεσε ότι θα τροχιοδρομηθούν οι διαδικασίες που θα επαναφέρουν το ΑΚΕΛ στη θέση της πολιτικής σκηνής του τόπου που του αξίζει να βρίσκεται και το χαμόγελο θα ανθίσει ξανά στα χείλη τους.\nΟ Α. Κυπριανού είπε ότι καθορίστηκε συνεδρία του Πολιτικού Γραφείου του κόμματος την Τετάρτη και συνεδρία της Κεντρικής Επιτροπής το Σάββατο, που θα καθορίσει την ημερομηνία που θα συγκληθεί το Συνέδριο.\nΑπαντώντας σε ερώτηση, ο ΓΓ του ΑΚΕΛ είπε πως έμαθε στη ζωή του να λειτουργεί με τη λογική και όχι με τα συναισθήματα και παρόλο που πάντα υπάρχουν συναισθήματα, όπως ανέφερε, εννοεί πλήρως όλα όσα είπε στην πρώτη του τοποθέτηση μετά την ανακοίνωση των αποτελεσμάτων.\nΣε διευκρινιστική ερώτηση ανέφερε πως εννοεί όλα όσα είπε αναφορικά και με τον ίδιο προσωπικά.\nΚληθείς να αναφέρει τι κατά την άποψη του πήγε λάθος, συνέστησε αναμονή ώστε τα θέματα να συζητηθούν και καταλήξουν στα συλλογικά όργανα που κόμματος.\nΣτην ερώτηση αν τα κελεύσματα του καιρού δεικνύουν ανάγκη για εκ βάθρων ανανέωση της ηγεσίας του ΑΚΕΛ, ο ΓΓ είπε ότι είναι θέμα που θα συζητηθεί στο Συνέδριο.\nΑπαντώντας σε ερώτηση για την εκλεγείσα Βουλευτή Ειρήνη Χαραλαμπίδου που εξασφάλισε τους περισσότερους σταυρούς προτίμησης που βάσει της ερώτησης είχε τεθεί σε καραντίνα παρουσίας σε δημόσιες συζητήσεις, ο Α. Κυπριανού ανέφερε πως είναι άδικο να λέγεται κάτι ανάλογο, καθώς η ίδια είχε αποφασίσει να μην εμφανιστεί. Από εκεί και πέρα ο κόσμος έχει κάθε δικαίωμα να επιλέγει και να ψηφίζει, είπε.\nΕρωτηθείς εάν θα διεκδικήσει την προεδρία της Βουλής, ο Α. Κυπριανού είπε ότι ο ΓΓ του ΑΚΕΛ δεν έχει προσωπικές φιλοδοξίες και συμπεριφέρεται με τρόπο που να εξυπηρετεί τα συμφέροντα του ΑΚΕΛ.\nΠρόσθεσε ότι τα συλλογικά όργανα του κόμματος δεν αποφάσισαν στο θέμα του Προέδρου της Βουλής. Ούτε προεπιλέχθηκε, ούτε προ αποκλείστηκε οτιδήποτε, σημείωσε.\nΣτην παρατήρηση αν θα έπρεπε μετά και το αποτέλεσμα των εκλογών να είχε παραιτηθεί, ο Α. Κυπριανού ζήτησε να αφεθούν τα συλλογικά όργανα του κόμματος.\nMore in this category: « ΤΕΛΙΚΟ: Αυτοί είναι οι 56 εκλεγέντες βουλευτές στη νέα Βουλή της Κύπρου\tΑνακηρύχθηκαν οι 56 νέοι Βουλευτές και οι 2 Αντιπρόσωποι των θρησκευτικών ομάδων »


Δεν παρασύρονται από την τριάρα… | Goal News Cy\nΑ' ΚΑΤΗΓΟΡΙΑΠΑΦΟΣΔεν παρασύρονται από την τριάρα…\nΔεν παρασύρονται από την τριάρα…\nH νίκη στο φιλικό με την Ένωση με 3-0 δεν παρασύρει κανένα στην Πάφος FC σε λανθασμένα συμπεράσματα, όμως ήταν ένα θετικό δείγμα που φανερώνει κάποια θετικά στοιχεία. Πρώτον, πως παρά την καθυστέρηση που υπήρξε, έχουν αποκτηθεί πολύ καλοί ποδοσφαιριστές, δεύτερον, όλοι προχωρούν μδ βάση τον αρχικό σχεδιασμό και τρίτον, παρατηρείται οργάνωση σε όλους τους τομείς και διάθεση να ανέβει η ομάδα τους επίπεδο.\nΣτο αγωνιστικό μέρος είναι προγραμματισμένο άλλο ένα φιλικό με τη Νέα Σαλαμίνα, την Παρασκευή, το οποίο θα αποτελέσει άλλη μια ευκαιρία για την τεχνική ηγεσία να πάρει τις καλύτερες αποφάσεις για τον καταρτισμό της ενδεκάδας που θα αγωνιστεί στο νέο πρωτάθλημα.\nΟ Στίβεν Πρέσλι είναι ικανοποιημένος από την μέχρι τώρα πορεία της προετοιμασίας, αλλά και από την όρεξη που δείχνουν οι ποδοσφαιριστές. Λίγες μέρες, πριν μπει στις επίσημες υποχρεώσεις της, η ομάδα της Πάφου, παρουσιάζεται πιο ώριμη και δυνατή, με περισσότερες επιλογές από πέρσι. Οι γαλάζιοι της Πάφου είναι και πιο έμπειροι, αλλά και ικανοί να φέρουν σε πέρας την αποστολή τους, που είναι η σταθεροποίηση τους, στην Α’ κατηγορία.